
ΑΠΟΦΑΣΕΙ Σ 

Αρΐθ.ΒΙ/597 

Έγκριση κανονισμού προμηθειών του Ιδρύματος Ιατρο- 
βιολογικών Ερευνών της Ακαδημίας Αθηνών. 

ΟΙ ΥΠΟΥΡΓΟΙ ΑΝΑΠΤΥΞΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) . Τις διατάξεις των άρθρων 1 παρ. 1(στ) και 5 παρ. 3 
του Ν. 2286/1995 «Προμήθειες του δημόσιου τομέα και 
ρυθμίσεις συναφών θεμάτων» (Α19). 

2) . Του άρθρου 29Α' του Ν. 1558/85, όπως αυτό προ- 
σετέθη με το άρθρο 27 του Ν. 2081/1992 (Α 154) και τρο¬ 
ποποιήθηκε με το άρθρο 1 παρ. 2α του Ν. 2469/1997 (Α 
38). 

3) . Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του Ιδρύματος 
Ιατροβιολογικών Ερευνών της Ακαδημίας Αθηνών, απο¬ 
φασίζουμε: 

Εγκρίνουμε τον κανονισμό προμηθειών του Ιδρύματος 
Ιατροβιολογικών Ερευνών της Ακαδημίας Αθηνών τον 
οποίο κατάρτισε το Δ.Σ. του Ιδρύματος στις συνεδριάσεις 
αυτού 56η/13-5-1998 και 59η/28-4-1999, ο οποίος έχει ως 
εξής: 

«ΚΑΝΟΝΙΣΜΟΣ ΠΡΟΜΗΘΕΙΩΝ 

ΙΔΡΥΜΑΤΟΣ ΙΑΤΡΟΒΙΟΛΟΓΙΚΩΝ ΕΡΕΥΝΩΝ ΑΚΑΔΗ¬ 
ΜΙΑΣ ΑΘΗΝΩΝ 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Άρθρο 1: Σκοπός - Πεδίο εφαρμογής 
Άρθρο 2: Προϋποθέσεις 

ΚΕΦΑΛΑΙΟ Β’ 

ΔΙΑΓΩΝΙΣΜΟΙ - ΑΞΙΟΛΟΓΗΣΗ - ΣΥΜΒΑΣΕΙΣ 
Άρθρο 3 : Τρόποι διενέργειας προμηθειών 
Άρθρο 4 : Είδη διαγωνισμών 
Άρθρο 5 : Ανοικτός διαγωνισμός 
Άρθρο 6 : Κλειστός διαγωνισμός 
Άρθρο 7 : Πρόχειρος διαγωνισμός 


Άρθρο 8 : Προμήθεια με διαπραγμάτευση 
Άρθρο 9 : Τεχνικές προδιαγραφές 
Άρθρο 10 : Κανόνες δημοσιότητας 
Άρθρο 11: Γλώσσα 
Άρθρο 12: Δικαιούμενοι συμμετοχής 
Άρθρο 13: Προϋποθέσεις - δικαιολογητικά συμ¬ 
μετοχής 

Άρθρο 14: Προσφορά Ενώσεων προμηθευτών 
Άρθρο 15: Κριτήρια ποιοτικής επιλογής προμη¬ 
θευτών 

Άρθρο 16: Προθεσμίες διαγωνισμών 
Άρθρο 17: Υποβολή προσφορών 
Άρθρο 18: Προσφορές 

Άρθρο 19: Χρόνος ισχύος προσφορών ! 

Άρθρο 20: Ανππροσφορές 
Άρθρο 21: Διοικητικές Προσφυγές -(Ενστάσεις) 
Άρθρο 22 : Προσφερόμενη τιμή - Προέλευση 
προϊόντων 

Άρθρο 23: Αναπροσαρμογή τιμών 
Άρθρο 24 : Αποσφράγιση προσφορών - Ανακοί¬ 
νωση τιμών 

Άρθρο 25: Αξιολόγηση προσφορών 

Άρθρο 26: Κρίση αποτελέσματος διαγωνισμού 

Άρθρο 27: Συνέχιση διαγωνισμού 

Άρθρο 28: Ανακοίνωση κατακύρωσης - Ανάθεση 

Άρθρο 29: Συμβάσεις 

Άρθρο 30: Εγγυήσεις 

Άρθρο 31: Αυξομείωση συμβατικών ποσοτήτων 
ΚΕΦΑΛΑΙΟ Γ 

ΕΚΤΕΛΕΣΗ ΠΡΟΜΗΘΕΙΩΝ 

Άρθρο 32: Παράδοση προϊόντων 
Άρθρο 33: Παραλαβή προϊόντων 
Άρθρο 34: Χρόνος παραλαβής προϊόντων 
Άρθρο 35: Απόρριψη συμβατικών προϊόντων 
Άρθρο 36: Κήρυξη προμηθευτή έκπτωτου 
Άρθρο 37 : Δείγματα, Δειγματολητπικοί - Εργα¬ 
στηριακοί έλεγχοι 

Άρθρο 38: Πληρωμές - Δικαιολογητικά 
Άρθρο 39: Συγκρότηση Επιτροπών 
Άρθρο 40: Ανωτέρα βία 


Τ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Δ’ 

ΕΙΔΙΚΕΣ ΔΙΑΤΑΞΕΙΣ 

Άρθρο 41: Επίλυση διαφορών 
Άρθρο 42: Υποδείγματα 
Άρθρο 43: Ισχύς του κανονισμού 

Το Διοικητικό Συμβούλιο του Ιδρύματος Ιατροβιολογι- 
κών Ερευνών της Ακαδημίας Αθηνών 

Στις συνεδριάσεις αυτού αριθμ. 56η/13-5-1998 και 
59η/28-4-1999. 

Έχοντας υπόψη τις διατάξεις: 

1. Των άρθρων 1, παρ. Ι(στ') και 5, παρ. 3 του 
Ν.2286/1995 «Προμήθειεςτου δημοσίουτομέα και ρυθμί¬ 
σεις συναφών θεμάτων» (Α’ 19) 

2. Του Π.Δ. 370/1995 «Προσαρμογή της Ελληνικής Νο¬ 
μοθεσίας περί Προμηθειών...»(Α’ 199). 

3. Της απόφασης ΔΥ 7/οικ 2480/1994 «Εναρμόνιση της 
Ελληνικής Νομοθεσίας προς την οδηγία 93/42 ΕΟΚ/14-6- 
1993 του Συμβουλίου της Ευρωπαϊκής Ένωσης που αφο¬ 
ρά στα ιατροτεχνολογικά προϊόντα» (Β’ 679) 

4. Του Π.Δ. 420/1991 (Α’ 153), όπως έχει τροποποιηθεί 
με το π.δ. 372/1997 (Α’ 242) και ισχύει σήμερα, αποφασί¬ 
ζει, καταρτίζει τον κανονισμό προμηθειών του Ιδρύματος 
ως ακολούθως: 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός - Πεδίο εφαρμογής 

1. Σκοπός του παρόντος κανονισμού είναι ο καθορισμός 
των θεμελιωδών κανόνων και διαδικασιών που διέπουντις 
προμήθειες του Ιδρύματος Ιατροβιολογικών Ερευνών 
της Ακαδημίας Αθηνών. 

2. Όπου στον παρόντα κανονισμό αναφέρεται η λέξη 
«φορέας», νοείται το Ίδρυμα Ιατροβιολογικών Ερευνών 
της Ακαδημίας Αθηνών (ΙΙΒΕΑΑ) και όπου αρμόδιο για τη 
διοίκηση όργανο, «το Δ.Σ. του Ιδρύματος». Το Διοικητικό 
Συμβούλιο αποφασίζει για την αναγκαιότητα των προμη¬ 
θειών. Την αρμοδιότητα αυτή μπορεί να εκχωρεί με αιτιο¬ 
λογημένη απόφασή του στον Πρόεδρο ή στο Γενικό Διευ¬ 
θυντή, καθώς και σε άλλα υπηρεσιακά όργανα. Ειδικά για 
υλικά διεξαγωγής ερευνητικών προγραμμάτων, μπορεί 
να εκχωρεί την αρμοδιότητα αυτή στο επιστημονικό συμ¬ 
βούλιο ή στον κατά περίπτωση διευθυντή του οικείου Κέ¬ 
ντρου Έρευνας. 

3. Στις διατάξεις του παρόντος κανονισμού υπάγονται: 
α) οι κάθε είδους προμήθειες αγαθών, όπως: υλικών, εφο¬ 
δίων, επιστημονικών οργάνων, συσκευών κ.λπ., και οι 
αναθέσεις εκτέλεσης εργασιών που εκτελούνται από το 
ίδρυμα Ιατροβιολογικών Ερευνών της Ακαδημίας Αθη¬ 
νών, κατά τις διατάξεις του άρθρου 1, παρ. 1 και 2 του 
Ν.2286/1995, και β) οι προμήθειες που εμπίπτουν στο 
Π.Δ.370/1995 (Α’ 199), που εκτελούνται σύμφωνα με το 
διάταγμα αυτό και συμπληρωματικά με τις διατάξεις του 
παρόντος κανονισμού. 

4. Από τις διατάξεις του παρόντος κανονισμού, εξαι¬ 
ρούνται η ανάθεση υπηρεσιών για εκπόνηση μελετών και 
η ανάθεση εκτελέσεως έργων των οποίων απαιτείται με¬ 
λετητικό πτυχίο, σύμφωνα με τις διατάξεις του Ν. 
716/1977 και των εκτελεστικών διαταγμάτων του, όπως 
ισχύουν κάθε φορά, για τις οποίες ισχύει ο κανονισμός 


ανάθεσης και εκπόνησης μελετών, όπως εγκρίθηκε με 
την Υ.Α. 6254/1997 (Β’712). 

5. Με τον όρο «προμήθεια», νοείται η αγορά ή η μίσθω¬ 
ση με καταβολή χρηματικού ανταλλάγματος, κινητών ή 
ακινήτων πραγμάτων. 

6. Προϋποθέσεις, διαδικασίες, δικαιοδοσίες και λοιπές 
ρυθμίσεις που απαιτούνται για τη διενέργεια των προμη¬ 
θειών, προσδιορίζονται από τον παρόντα κανονισμό. Για 
κάθε περίπτωση που δεν προβλέπεται από τον παρόντα 
κανονισμό, εφαρμόζονται συμπληρωματικά οι διατάξεις 
του Π.Δ.394/1996 (Α’ 96). 

Άρθρο 2 
Προϋποθέσεις 

1. Για την διενέργεια προμήθειας απαιτείται η συνδρο¬ 
μή των εξής προϋποθέσεων: 

α). Αιτιολογία και αντικείμενο προμήθειας 

β). Έργο - πρόγραμμα χρέωσης της προμήθειας 

γ). Προϋπολογισμός δαπάνης - ύπαρξη αντίστοιχης πί¬ 
στωσης και 

δ). Προτεινόμενες διαδικασίες με αιτιολογημένη άπο- 
ψη. 

2. Στη διάρκεια του τελευταίου τετραμήνου κάθε έτους, 
τα κέντρα έρευνας, οι διευθύνσεις και λοιπές υπηρεσίες 
του ΙΙΒΕΑΑ προγραμματίζουν τις προμήθειες που απαι¬ 
τούνται για το επόμενο έτος. Τα επί μέρους ετήσια προ¬ 
γράμματα υποβάλλονται στην αρμόδια υπηρεσία, η 
οποία καταρτίζει το ενιαίο πρόγραμμα προμηθειών, το 
οποίο εγκρίνεται από το Δ.Σ. του ΙΙΒΕΑΑ. 

ΚΕΦΑΛΑΙΟ Β’ 

ΔΙΑΓΩΝΙΣΜΟΙ - ΑΞΙΟΛΟΓΗΣΗ - ΣΥΜΒΑΣΕΙΣ 

Άρθρο 3 

Τρόποι διενέργειας προμηθειών 

1. Οι προμήθειες του ΙΙΒΕΑΑ διενεργούνται με διαγωνι¬ 
σμό ή με διαπραγμάτευση. 

2. Για προμήθειες προϊόντων των οποίων η προϋπο- 
λογιζόμενη αξία είναι ίση ή ανώτερη από διακόσιες χι¬ 
λιάδες (200.000) ΕΟυ, ή το αντίστοιχο κάθε φορά ποσό 
σε δραχμές, χωρίς το φόρο προστιθέμενης αξίας, 
εφαρμόζονται οι διατάξεις των άρθρων 5 και 6 του πα¬ 
ρόντος κανονισμού, ενώ για προμήθειες προϊόντων των 
οποίων η προϋπολογιζόμενη αξία είναι μικρότερη των 
διακοσίων χιλιάδων (200.000) Ε0υ ή το αντίστοιχο κάθε 
φορά ποσό σε δραχμές, εφαρμόζονται οι διατάξεις των 
άρθρων 7 και 8. 

Άρθρο 4 

Είδη διαγωνισμών 

1. Οι διαγωνισμοί διακρίνονται σε ανοικτούς διαγωνι¬ 
σμούς, κλειστούς διαγωνισμούς και πρόχειρους διαγωνι¬ 
σμούς. 

2. Σε κάθε διαγωνισμό, οι όροι της διακήρυξης πρέπει 
να είναι σαφείς και πλήρεις. 

Άρθρο 5 

Ανοικτός διαγωνισμός 

1. Ανοικτός είναι ο διαγωνισμός στον οποίο συμμετέ¬ 
χουν με την υποβολή προσφοράς οι ενδιαφερόμενοι 
προμηθευτές, που έχουν τα προβλεπόμενα στη διακήρυ¬ 
ξη, προσόντα. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25311 


2. Ο διαγωνισμός αυτός διενεργείται για προμήθειες, 
για τις οποίες το Δ.Σ. του ΙΙΒΕΑΑ κρίνει ότι πρέπει να δο¬ 
θεί ευρεία δημοσιότητα. 

3. Η διακήρυξη στον ανοικτό διαγωνισμό περιλαμβάνει 
τα στοιχεία του παραρτήματος ΐν/Β του άρθρου 42 του 
παρόντος κανονισμού, ιδίως δε: 

α) Το ανπκείμενοτου διαγωνισμού 
β) Το είδος, ποσότητα και τεχνικές προδιαγραφές 
γ) Το χρόνο, τόπο και τρόπο παράδοσης 
δ) Την προθεσμία μέσα στην οποία οι ενδιαφερόμενοι 
μπορούν να ζητήσουν από το ΙΙΒΕΑΑ τα σχετικά έγγραφα 
και το ποσό που τυχόν απαιτείται να καταβληθεί για τη χο¬ 
ρήγηση των εγγράφων αυτών 
ε) Τις ημερομηνίες, ώρα και τόπο αποσφράγισης, κα¬ 
θώς και πρόσωπα που δικαιούνται να παρίστανται 
στ) Το νόμισμα της προσφερόμενης τιμής 
ζ) Τον τύπο, ποσοστά, νόμισμα, χρόνο υποβολής των 
εγγυήσεων και των λοιπών προϋποθέσεων που τυχόν τί¬ 
θενται 

η) Τα κριτήρια αξιολόγησης και κατακύρωσης της προ¬ 
μήθειας 

θ) Την προθεσμία παραλαβής των προσφορών, τη διεύ¬ 
θυνση στην οποία υποβάλλονται και τη γλώσσα ή τις 
γλώσσες στις οποίες συντάσσονται 
ι) Τη διάρκεια ισχύος των προσφορών 
ια) Τους απαράβατους όρους, απόκλιση από τους οποί¬ 
ους συνεπάγεται οπωσδήποτε την απόρριψη της προ¬ 
σφοράς. 

Άρθρο 6 

Κλειστός διαγωνισμός 

1. Κλειστός είναι ο διαγωνισμός στον οποίο συμμετέ¬ 
χουν με την υποβολή προσφοράς όσοι προμηθευτές επι¬ 
λέγονται από το Μητρώο προμηθευτών που τηρεί το II- 
ΒΕΑΑ, και από κατάλογο που καταρτίζεται μετά από πρό¬ 
σκληση εκδήλωσης ενδιαφέροντος μέσω του τύπου. Γ ια 
την επιλογή των προμηθευτών λαμβάνονται υπόψη τα 
κριτήρια του άρθρου 15 του παρόντος. 

2. Κλειστός διαγωνισμός προκηρύσσεται για προμήθει¬ 
ες που το Δ.Σ. του ΙΙΒΕΑΑ κρίνει ότι πρέπει να ακολουθη¬ 
θεί η διαδικασία αυτή. 

3. Στις περιπτώσεις κλειστού διαγωνισμού, η πρόσκλη¬ 
ση των προεπιλεγέντων περιλαμβάνει τα στοιχεία που 
ορίζονται στην παράγραφο 3 του προηγουμένου άρθρου, 
εκτός του εδαφίου δ. 

4. Στις περιπτώσεις που δεν υποβάλλονται αιτήσεις ή εί¬ 
ναι λιγότερες από τρεις, επιδιώκεται η διεύρυνση της 
συμμετοχής με νέα πρόσκληση εκδήλωσης ενδιαφέρο- 
ντος. 

Άρθρο 7 

Πρόχειρος διαγωνισμός 

Πρόχειρος είναι ο διαγωνισμός που επιλέγεται για προ¬ 
μήθειες ειδών που εμπίπτουν σας διατάξεις του άρθρου 
3 παρ. 2 του παρόντος, των οποίων η κατά είδος ετήσια 
δαπάνη δεν υπερβαίνει το ποσό που ορίζεται κάθε φορά 
με την απόφαση του Υπουργού Ανάπτυξης, η οποία εκδί- 
δεται κατ’ εξουσιοδότηση του άρθρου 2, παρ. 12(γ) του Ν 
2286/1995, όπως ισχύει κάθε φορά. Ο διαγωνισμός διε- 
νεργείται από τριμελή επιτροπή, με υποβολή εγγράφων 
προσφορών, χωρίς δημοσίευση της διακήρυξης. 


Άρθρο 8 

Προμήθεια με διαπραγμάτευση 

1. Προμήθεια με διαπραγμάτευση εξαιρετική ή απευ¬ 
θείας ανάθεση, είναι η προμήθεια εκείνη, κατά την οποία, 
το Δ.Σ. του ΙΙΒΕΑΑ προσφεύγει σε προμηθευτές της επι¬ 
λογής του και διαπραγματεύεται τους όρους της υπό σύ¬ 
ναψη σύμβασης με ένα ή περισσότερους από αυτούς, με 
ή χωρίς προηγούμενη δημοσίευση της προκήρυξης. Προ- 
κειμένου να ακολουθηθεί η διαδικασία προμήθειας με 
διαπραγμάτευση, απαιτείται απόφαση του Δ.Σ. του ΙΙΒΕ- 
ΑΑ, ύστερα από εισήγηση της Υπηρεσίας Οικονομικής 
Διαχείρισης. 

2. Προμήθεια με διαπραγμάτευση επιτρέπεται: α) Όταν 
συντρέχει μία από τις περιπτώσεις που ορίζονται στο άρ¬ 
θρο 2, παρ. 13του Ν.2286/1995 και β) Όταν κριθεί, με από¬ 
φαση του Δ.Σ. του ΙΙΒΕΑΑ, σκόπιμη και προτιμηθεί από τη 
συνέχιση ενός διαγωνισμού και εφόσον η διαδικασία αυ¬ 
τή δεν αντίκειται στις εκάστοτε ισχύουσες γενικές περί 
προμηθειών διατάξεις. Η διαπραγμάτευση γίνεται μόνο 
με τους συμμετέχοντες στο διαγωνισμό και με την εξής 
σειρά: 

α) Με τον πρώτο μειοδότη. 

β) Μετους υπόλοιπους, κατά σειρά μειοδοσίας, εφόσον 
ο προηγούμενος ή οι προηγούμενοι ανακάλεσαν την προ¬ 
σφορά, αρνήθηκαν την εκπλήρωση των υποχρεώσεών 
τους ή η μεταξύ αυτών και του ΙΙΒΕΑΑ διαπραγμάτευση, 
απέτυχε. 

3. Η διαπραγμάτευση γίνεται από την αρμόδια επιτροπή 
του διαγωνισμού, η οποία δύναται να διευρυνθεί και από 
άλλους έμπειρους ερευνητές ή στελέχη που ορίζονται με 
απόφαση του Δ.Σ. 

Άρθρο 9 

Τεχνικές προδιαγραφές 

1. Σε κάθε διακήρυξη και σύμβαση, επισυνάπτονται οι 
τεχνικές προδια-γραφές του προς προμήθεια προϊόντος, 
ή αναφέρεται συγκεκριμένο πρότυπο (ευρωπαϊκό ή ανα¬ 
γνωρισμένου οργανισμού) ή προδιαγραφή (ενοποιημένη, 
άλλου φορέα). 

2. Τεχνικές προδιαγραφές είναι οι τεχνικές απαιτήσεις 
που καθορίζουν τα απαιτούμενα χαρακτηριστικά του 
προϊόντος, προκειμένου αυτό να προσδιοριστεί ανπκει- 
μενικά, έτσι ώστε να ανταποκρίνεται στη χρήση για την 
οποία προορίζεται. Οι τεχνικές αυτές απαιτήσεις πρέπει 
να περιλαμβάνουν τα επίπεδα ποιότητας ή απόδοσης, την 
ασφάλεια, τις διαστάσεις, καθώς και τις απαιτήσεις που 
ισχύουν για το προϊόν, όσον αφορά την ποιότητα, την 
ορολογία, τις δοκιμές και μεθόδους δοκιμών, την συ- 
σκευασία, την σήμανση. Οι τεχνικές προδιαγραφές πρέ¬ 
πει να είναι σαφώς διατυπωμένες και πλήρως κατανοητές 
από όλους τους ενδιαφερομένους. 

3. Ορισμός προτύπων 

α) Ως πρότυπα θεωρούνται οι τεχνικές προδιαγραφές 
που έχουν εγκριθεί από έναν αναγνωρισμένο οργανισμό 
τυποποίησης για επανειλημμένη ή διαρκή εφαρμογή. 

β) Ως ευρωπαϊκό πρότυπο, θεωρείται το πρότυπο που 
έχει εγκριθεί από την Ευρωπαϊκή Επιτροπή Τυποποίησης 
(ΟΕΝ) ή την Ευρωπαϊκή Επιτροπή Τυποποίησης Ηλε¬ 
κτρονικών Προϊόντων (ΟΕΝΕΙΕΟ) ή Ευρωπαϊκό πρότυπο 
(ΕΝ) ή Έγγραφο εναρμόνισης (ΕΩ), σύμφωνα μετους κοι¬ 
νούς κανόνες των εν λόγω οργανισμών 

4. Οι τεχνικές προδιαγραφές των υπό προμήθεια προϊ¬ 
όντων ορίζονται από το ΙΙΒΕΑΑ και περιλαμβάνουν ό/Λ 
εκείνα τα τεχνικά χαρακτηριστικά, ώστε τα υλικά αυτά να 

εκπληρώνουν το σκοπό για τον οποίο προορίζονται και 
περιγράφονται, έτσι ώστε να εξασφαλίζεται η μεγαλύτε¬ 
ρη δυνατή ευρύτητα συμμετοχής στο διαγωνισμό. 

5. Δεν επιτρέπεται η αναγραφή όρων στις τεχνικές προ¬ 
διαγραφές και σπς διακηρύξεις που να προσδιορίζουν 
προϊόντα ορισμένης κατασκευής ή προέλευσης, ή μεθό¬ 
δους επεξεργασίας, οι οποίες έχουν ως αποτέλεσμα να 
ευνοούν ορισμένες επιχειρήσεις ή προϊόντα. Ειδικότερα, 
οι τεχνικές προδιαγραφές απαγορεύεται να αναφέρονται 
σε εμπορικά σήματα, διπλώματα ευρεσιτεχνίας, τύπους 
ορισμένης προέλευσης ή παραγωγής. Σε εξαιρετικές πε¬ 
ριπτώσεις, εφόσον δεν είναι δυνατόν να περιγράφει ένα 
είδος με τεχνικές προδιαγραφές σαφείς και πλήρως κα¬ 
τανοητές, η μνεία των ανωτέρω στοιχείων είναι επιτρε¬ 
πτή, αλλά υποχρεωτικά συνοδεύεται από τις λέξεις «ή 
αντίστοιχο». 

Αρθρο 10 

Κανόνες δημοσιότητας 

1. Το ΙΙΒΕΑΑ γνωστοποιεί, το ταχύτερο δυνατό, με σχε¬ 
τική ανακοίνωση στην επίσημη Εφημερίδα των Ευρωπαϊ¬ 
κών Κοινοτήτων και στην Τράπεζα Δεδομένων ΤΕϋ, όλες 
τις προμήθειες κατά κατηγορίες προϊόντων που προτίθε- 
ται να διενεργήσει, κατά τη διάρκεια των επόμενων δώδε¬ 
κα μηνών και των οποίων η συνολική προϋπολογιζόμενη 
αξία είναι ίση ή μεγαλύτερη από την αντίστοιχη αξία σε 
δραχμές 750.000 ΕΟυ. 

2. Στις περιπτώσεις ανοικτού και κλειστού διαγωνισμού, 
το ΙΙΒΕΑΑ μεριμνά για ευρεία γνωστοποίηση της σχετικής 
διακήρυξης και ειδικότερα: 

α) Για τη δημοσίευση περίληψης των ουσιωδών στοιχεί¬ 
ων της διακήρυξης σε δύο τουλάχιστον ημερήσιες οικο¬ 
νομικές εφημερίδες. 

β) Για την ανάρτηση της περίληψης σε εμφανές μέρος 
στα γραφεία του ΙΙΒΕΑΑ. 

γ) Γ ια την αποστολή της διακήρυξης στα Επιμελητήρια 
και στον Ελληνικό Οργανισμό Μικρομεσαίων Μεταποιητι¬ 
κών Επιχειρήσεων και Χειροτεχνίας (ΕΟΜΜΕΧ). Στην πε¬ 
ρίπτωση κλειστού διαγωνισμού αποστέλλεται η σχετική 
ανακοίνωση. 

δ) Για τη διάθεση της διακήρυξης ή της σχετικής ανα¬ 
κοίνωσης, σε περίπτωση κλειστού διαγωνισμού, στους 
ενδιαφερόμενους, από την ημερομηνία δημοσίευσης της 
περίληψής της. 

ε) Για την αποστολή περίληψης της διακήρυξης στην 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων, εφόσον η προϋπολογισθείσα αξία, εκτός του Φό¬ 
ρου Προσπθέμενης Αξίας, είναι ίση ή μεγαλύτερη από 
την αντίστοιχη αξία σε δραχμές 200.000 ΕΟυ, ποσόν το 
οποίο ισχύει κατά την έκδοση του παρόντος, ή την αντί¬ 
στοιχη αξία, ύστερα από ενδεχόμενη αναπροσαρμογή 
του παραπάνω ποσού. 

Η δημοσίευση της περίληψης της διακήρυξης στον ελ¬ 
ληνικό τύπο δεν γίνεται πριν από την ημερομηνία απο¬ 
στολής της περίληψης της διακήρυξης στην Υπηρεσία 
Επισήμων Εκδόσεων των Ευρωπαϊκών Κοινοτήτων, η 
οποία πρέπει να αναφέρει και την ημερομηνία αυτή και 
δεν μπορεί να περιέχει πληροφορίες διάφορες από τις 
δημοσιευόμενες στην Επίσημη Εφημερίδα των Ευρωπαϊ¬ 
κών Κοινοτήτων. Τα παραπάνω ισχύουν και σε κάθε περί¬ 
πτωση που απαιτείται δημοσίευση ανακοίνωσης, σχετικά 
με διαγωνισμό που έχει προκηρυχθεί. 

3. Το ΙΙΒΕΑΑ, μετά την υπογραφή μιας σύμβασης της 
οποίας η αξία είναι ίση ή μεγαλύτερη από την αντίστοιχη 


αξία σε δραχμές 200.000 ΕΟυ, αποστέλλει στην Εφημε¬ 
ρίδα των Ευρωπαϊκών Κοινοτήτων και στην Τράπεζα Δε¬ 
δομένων ΤΕϋ, εντός 48 ημερών, σχετική ανακοίνωση. Εί¬ 
ναι δυνατόν, όμως, να μην δημοσιευθούν ορισμένες πλη¬ 
ροφορίες σχετικές με τη σύμβαση, όταν η ανακοίνωσή 
τους ενδέχεται να εμποδίσει την εφαρμογή νόμων, να εί¬ 
ναι αντίθετη προς το δημόσιο συμφέρον, να βλάψει θεμι¬ 
τά εμπορικά συμφέροντα δημοσίων ή ιδιωτικών επιχειρή¬ 
σεων ή τον υγιή ανταγωνισμό μεταξύ των προμηθευτών. 

4. Τα έξοδα δημοσίευσης των ανακοινώσεων στον ελ¬ 
ληνικό τύπο, βαρύνουν το ΙΙΒΕΑΑ, στη δε Επίσημη Εφη¬ 
μερίδα των Ευρωπαϊκών Κοινοτήτων, την Ευρωπαϊκή 
Ένωση. 

5. Οι παραπάνω ανακοινώσεις συντάσσονται σύμφωνα 
μετά υποδείγματα, που περιλαμβάνονται στο παράρτημα 
του άρθρου 41 του Π.Δ.394/1996 (Α’ 266). 

Άρθρο 11 
Γλώσσα 

Τα έγγραφα για τη διενέργεια των διαγωνισμών και τη 
συμμετοχή σ’ αυτούς, συντάσσονται στην Ελληνική 
γλώσσα. Κατ’ εξαίρεση, επιτρέπεται, με απόφαση του 
Δ.Σ. του ΙΙΒΕΑΑ, η υποβολή τεχνικών στοιχείων της προ¬ 
σφοράς στην Αγγλική γλώσσα ή και σε άλλη ξένη γλώσ¬ 
σα, εφόσον τούτο κρίνεται απαραίτητο και ορίζεται στη 
διακήρυξη. 

Άρθρο 12 

Δικαιούμενοι συμμετοχής 

1. Δικαίωμα συμμετοχής σπς προμήθειες του ΙΙΒΕΑΑ 
έχουν φυσικά ή νομικά πρόσωπα, συνεταιρισμοί, ενώσεις 
προμηθευτών που υποβάλλουν κοινή προσφορά και κοι¬ 
νοπραξίες προμηθευτών. 

2. Οι ενώσεις και οι κοινοπραξίες, σε περίπτωση κατα- 
κύρωσης, υποχρεούνται να υποβάλλουν κοινοπρακτικό. 

Άρθρο 13 

Προϋποθέσεις - δικαιολογητικά συμμετοχής 

1. Προϋπόθεση συμμετοχής προμηθευτή σε διαγωνι¬ 
σμό είναι να διαθέτει σε ικανοποιητικό βαθμό τα ποιοτικά, 
οικονομικά και τεχνικά κριτήρια, τα οποία καθορίζονται 
για το σκοπό αυτό στη διακήρυξη, και να αποδεικνύονται 
με την προσκόμιση των σχετικών δικαιολογητικών που 
ορίζονται στη διακήρυξη. 

2. Οι συμμετέχοντες σε διαγωνισμό υποβάλλουν, μαζί 
με την προσφορά τους, τα εξής δικαιολογητικά: 

α) Οι Έλληνες πολίτες: 

(ί) Εγγύηση συμμετοχής στο διαγωνισμό. 

(ϋ) Απόσπασμα ποινικού μητρώου, έκδοσης τουλάχι- 
στοντου τελευταίου τριμήνου, απότο οποίο να προκύπτει 
ότι δεν έχουν καταδικασθεί για αδίκημα σχετικό με την 
άσκηση της επαγγελματικής τους δραστηριότητας. 

(ϊϋ) Πιστοποιητικό αρμόδιας δικαστικής ή διοικητικής 
Αρχής, έκδοσης τουλάχιστον του τελευταίου εξαμήνου, 
από το οποίο να προκύπτει ότι δεν τελούν υπό πτώχευση, 
εκκαθάριση, αναγκασπκή διαχείριση, πτωχευτικό συμβι¬ 
βασμό ή άλλη ανάλογη κατάσταση και επίσης ότι δεν τε¬ 
λούν υπό διαδικασία κήρυξης σε πτώχευση ή έκδοσης 
απόφασης αναγκαστικής εκκαθάρισης ή αναγκασπκής 
διαχείρισης ή πτωχευτικού συμβιβασμού ή υπό άλλη ανά¬ 
λογη διαδικασία. 

(ίν) Πιστοποιητικό που εκδίδεται από την αρμόδια κατά 
περίπτωση Αρχή, από το οποίο να προκύπτει ότι είναι ενή¬ 
μεροι ως προς τις υποχρεώσεις τους που αφορούν στις 

εισφορές κοινωνικής ασφάλισης και ως προς τις φορολο¬ 
γικές υποχρεώσεις τους, κατά την ημερομηνία διενέργει¬ 
ας του διαγωνισμού. Σε περίπτωση εγκατάστασής τους 
στην αλλοδαπή, τα δικαιολογητικά των παραπάνω περι¬ 
πτώσεων (ϊϋ) και (ϊν) εκδίδονται με βάση την ισχύουσα νο¬ 
μοθεσία της χώρας που είναι εγκατεστημένοι, από την 
οποία και εκδίδεται το σχετικό πιστοποιητικό. 

(ν) Πιστοποιητικό του οικείου Επιμελητηρίου, με το 
οποίο πιστοποιείται η εγγραφή τους σ’ αυτό και το ειδικό 
επάγγελμά τους ή βεβαίωση άσκησης επαγγέλματος από 
την αρμόδια Δημόσια Αρχή ή Αρχή Τοπικής Αυτοδιοίκη¬ 
σης, για όσους ασκούν γεωργικό ή κτηνοτροφικό επάγ¬ 
γελμα, που εκδίδονται το πολύ έξι (6) μήνες πριν από την 
ημερομηνία διενέργειας του διαγωνισμού, 
β) Οι αλλοδαποί: 

(ί) Εγγύηση συμμετοχής στο διαγωνισμό. 

(Η) Απόσπασμα ποινικού μητρώου ή ισοδύναμου εγγρά¬ 
φου αρμόδιας διοικητικής ή δικαστικής Αρχής της χώρας 
εγκατάστασής τους, έκδοσης τουλάχιστον του τελευταί¬ 
ου εξαμήνου, από το οποίο να προκύπτει ότι δεν έχουν κα- 
ταδικασθεί για αδίκημα σχετικό με την άσκηση της επαγ¬ 
γελματικής τους δραστηριότητας. 

(ϊϋ) Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της χώρας εγκατάστασής 
τους, από το οποίο να προκύπτει ότι συντρέχουν οι περι¬ 
πτώσεις (ϊϋ) και (ϊν) του εδαφίου (α) της παραγράφου αυ¬ 
τής. 

(ΐν) Πιστοποιητικό της αρμόδιας Αρχής της χώρας εγκα¬ 
τάστασής τους, περί εγγραφής τους στα μητρώα του οι¬ 
κείου Επιμελητηρίου ή σε ισοδύναμους επαγγελματικούς 
καταλόγους. 

γ) Τα νομικά πρόσωπα, ημεδαπά ή αλλοδαπά: 

Όλα τα παραπάνω δικαιολογητικά των εδαφίων (α) και 
(β), εκτός του αποσπάσματος ποινικού μητρώου ή του 
ισοδύναμου προς τούτο εγγράφου, 
δ) Οι συνεταιρισμοί: 

(ϊ) Εγγύηση συμμετοχής στο διαγωνισμό. 

(ϋ) Βεβαίωση της εποπτεύουσας Αρχής ότι ο συνεταιρι¬ 
σμός λειτουργεί νόμιμα. 

(ϋί) Πιστοποιητικό αρμόδιας δικαστικής ή διοικητικής 
Αρχής, από το οποίο να προκύπτει ότι δεν συντρέχουν οι 
περιπτώσεις (ϊϋ) και (ϊν) τους εδαφίου (α) της παραγρά¬ 
φου αυτής. 

ε) Οι ενώσεις προμηθευτών και οι κοινοπραξίες που 
υποβάλλουν κοινή προσφορά: 

(ΐ) Όλα τα παραπάνω κατά περίπτωση δικαιολογηπκά 
για κάθε προμηθευτή που συμμετέχει στην Ένωση. 

(ϋ) Πιστοποιητικό σκοπιμότητας του ΕΟΜΜΕΧ για ενώ¬ 
σεις προμηθευτών που αποτελούνται από Μικρομεσαίες 
Μεταποιητικές Επιχειρήσεις (ΜΜΕ) ή παραγωγικούς 
αστικούς συνεταιρισμούς, στις οποίες μετέχουν και επι¬ 
χειρήσεις του εσωτερικού ή του εξωτερικού, είτε μεγαλύ¬ 
τερου μεγέθους είτε με τη μεταποιητική δραστηριότητα 
και εφόσον οι εργασίες που θα τελεστούν από τις ΜΜΕ ή 
τους παραγωγικούς αστικούς συνεταιρισμούς αντιπρο¬ 
σωπεύουν ποσοστό μεγαλύτερο από 50%. Το πιστοποιη¬ 
τικό αυτό μπορεί να υποβληθεί και μετά την υποβολή της 
προσφοράς, μέσα σε 15 ημέρες από την ημερομηνία διε¬ 
νέργειας του διαγωνισμού. 

(ϋί) Οι ΜΜΕ, εκτός από τα παραπάνω δικαιολογητικά, 
υποβάλλουν, μαζί με την προσφορά τους, και κάθε άλλο 
απαραίτητο δικαιολογηπκά, που εκδίδεται ή θεωρείται 
από τον ΕΟΜΜΕΧ, από το οποίο να προκύπτει ότι αντα- 
ποκρίνονται στα κριτήρια που καθορίζονται για τη χρημα¬ 


τοδότησή τους από πς πράξεις που κάθε φορά εκδίδει ο 
Διοικητής της Τράπεζας της Ελλάδος. 

3. Τα παραπάνω δικαιολογηπκά, εκτός από την εγγύη¬ 
ση συμμετοχής, μπορούν να μην υποβάλλονται μαζί με 
την προσφορά, εφόσον έχουν κατατεθεί στο ΙΙΒΕΑΑ και 
δεν έχει λήξει η ισχύς τους, θα γίνεται δε ρητή μνεία στην 
προσφορά σχετικά με αυτό. 

4. Εφόσον οι προμηθευτές συμμετέχουν στους διαγω¬ 
νισμούς με εκπροσώπους τους, υποβάλλουν, μαζί με την 
προσφορά, βεβαίωση εκπροσώπησης. 

5. Εάν σε κάποια χώρα δεν εκδίδονται τα παραπάνω πι- 
στοποιηπκά ή έγγραφα ή δεν καλύπτουν όλες πς παρα¬ 
πάνω περιπτώσεις, μπορούν να ανπκατασταθούν από 
ένορκη δήλωση του προμηθευτή, που γίνεται ενώπιον δι¬ 
καστικής ή διοικηπκής Αρχής ή συμβολαιογράφου. Για 
τους προμηθευτές, που στην χώρα τους δεν προβλέπεται 
από το νόμο ένορκη δήλωση, αυτή μπορεί να αντικατα- 
σταθεί με υπεύθυνη δήλωση, βεβαιωμένου του γνησίου 
της υπογραφής του δηλούντος από αρμόδια δικασπκή ή 
διοικητική Αρχή ή συμβολαιογράφο. 

Άρθρο 14 

Προσφορά ενώσεων προμηθευτών 

1. Στους διαγωνισμούς που διενεργούνται από το ΙΙΒΕ- 
ΑΑ δικαιούνται συμμετοχής ενώσεις προμηθευτών, εφό¬ 
σον: 

(α) Ο κάθε προμηθευτής, που συμμετέχει στην ένωση, 
συμβάλλει με οποιονδήποτε τρόπο στη διαμόρφωση του 
προσφερόμενου προϊόντος και πληροί τις προϋποθέσεις 
των περιπτώσεων (ϊϋ) και (ΐν) της παραγράφου (2α) του 
προηγούμενου άρθρου. 

(β) Στην ένωση προμηθευτών μπορούν να συμμετέχουν 
και παραγωγικές επιχειρήσεις. 

2. Η ένωση προμηθευτών υποβάλλει κοινή προσφορά, 
η οποία υπογράφεται υποχρεωτικά από όλους τους προ¬ 
μηθευτές που αποτελούν την ένωση, ή από εκπρόσωπό 
τους εξουσιοδοτημένο με συμβολαιογραφική πράξη. 
Στην προσφορά, απαραιτήτως, πρέπει να αναγράφεται η 
ποσότητα του προϊόντος ή το μέρος που ανπστοιχεί στον 
καθένα στο σύνολο της προσφοράς. 

3. Με την υποβολή της προσφοράς, κάθε μέλος της 
ένωσης ευθύνεται εξ’ ολοκλήρου. Σε περίπτωση κατακύ- 
ρωσης ανάθεσης της προμήθειας, η ευθύνη αυτή εξακο¬ 
λουθεί μέχρι πλήρους εκτέλεσης της σύμβασης. 

4. Σε περίπτωση που, εξαπίας ανικανότητας για οποιον- 
δήποτε λόγο ή ανωτέρας βίας, μέλος της ένωσης δε μπο¬ 
ρεί να ανταποκριθεί στις υποχρεώσεις κατά το χρόνο 
αξιολόγησης των προσφορών, τα υπόλοιπα μέλη συνεχί¬ 
ζουν να έχουν την ευθύνη ολόκληρης της κοινής προ¬ 
σφοράς με την ίδια τιμή. Εάν η παραπάνω ανικανότητα 
προκόψει κατά το χρόνο εκτέλεσης της σύμβασης, τα 
υπόλοιπα μέρη συνεχίζουν να έχουν την ευθύνη της ολο¬ 
κλήρωσης αυτής με την ίδια τιμή και όρους. Τα υπόλοιπα 
μέλη της ένωσης, και στις δύο παραπάνω περιπτώσεις, 
μπορούν να προτείνουν αντικαταστάτη. Η αντικατάσταση 
μπορεί να εγκριθεί με απόφαση του Δ.Σ. του ΙΙΒΕΑΑ, ύστε¬ 
ρα από εισήγηση της αρμόδιας υπηρεσίας προμηθεών. 

Αρθρο 15 

Κριτήρια ποιοτικής επιλογής προμηθευτών 

1. Κάθε προμηθευτής δύναται να αποκλεισθεί από τη 
συμμετοχή σε διαδικασία ανάθεσης σύμβασης προμηθει¬ 
ών, εφόσον: 

α) Τελεί υπό πτώχευση, εκκαθάριση, παύση εργασιών, 

αναγκαστική διαχείριση, έχει έλθει σε συμβιβασμό με 
τους πιστωτές ή οι εργασίες της επιχείρησής του έχουν 
ανασταλεί ή τελεί σε οποιαδήποτε ανάλογη κατάσταση 
που προκύπτει από παρόμοια διαδικασία που προβλέπε- 
ται από νομοθετικές και κανονιστικές διατάξεις της χώ¬ 
ρας εγκατάστασης του προμηθευτή. 

β) Βρίσκεται σε διαδικασία κήρυξης πτώχευσης ή σε 
διαδικασία έκδοσης απόφασης αναγκαστικής εκκαθάρι¬ 
σης ή διαχείρισης συμβιβασμού με τους πιστωτές ή υπό- 
κειται σε άλλες παρόμοιες διαδικασίες που προβλέπονται 
από τις νομοθετικές ή κανονιστικές διατάξεις της χώρας 
εγκατάστασης του προμηθευτή. 

γ) Έχει καταδικασθεί, με αμετάκλητη απόφαση, για αδί¬ 
κημα σχετικά με την επαγγελματική του διαγωγή. 

δ) Υπήρξε ένοχος σοβαρού επαγγελματικού παραπτώ¬ 
ματος, το οποίο το ΙΙΒΕΑΑ δύναται να διαπιστώσει με 
οποιονδήποτε τρόπο. 

ε) Δεν έχει εκπληρώσει τις υποχρεώσεις του όσον αφο¬ 
ρά την καταβολή των εισφορών κοινωνικής ασφάλισης, 
σύμφωνα με τους νόμους της χώρας εγκαταστάσεώς 
του. 

στ) Δεν έχει εκπληρώσει τις φορολογικές υποχρεώσεις 
του, όπως προβλέπεται από τους νόμους της χώρας 
εγκατάστασής του. 

ζ) Είναι ένοχος ψευδών δηλώσεων κατά την παροχή 
πληροφοριών που απαιτούνται κατά τις διατάξεις του πα¬ 
ρόντος κανονισμού και του Π.Δ. 370/1995. 

2. 'Οταντο ΙΙΒΕΑΑ ζητεί από τον προμηθευτή απόδειξη 
ότι δεν εμπίπτει σε καμία από τις περιπτώσεις που αναφέ- 
ρονται στα υπό στοιχεία α,β,γ,ε και στ της παραγράφου 1 
του παρόντος άρθρου, το ΙΙΒΕΑΑ δέχεται ως ικανοποιητι¬ 
κή απόδειξη: 

- για τις περιπτώσεις α,β,ε και στ, πιστοποιητικό που εκ- 
δίδεται από αρμόδια Αρχή. 

- για την περίπτωση γ, απόσπασμα ποινικού μητρώου ή, 
αν αυτό δεν είναι δυνατό, ισοδύναμο έγγραφο που εκδί- 
δεται από Αρχή της χώρας καταγωγής ή προέλευσης του 
προμηθευτή, εφόσον πρόκειται περί ατομικής επιχείρη¬ 
σης ή προσωπικής εταιρείας. 

3. Στις περιπτώσεις κατά τις οποίες δεν εκδίδονται τέ¬ 
τοια έγγραφα ή πιστοποιητικά ή αυτά δεν καλύπτουν όλες 
τις περιπτώσεις που αναφέρονται στα υπό α,β και γ στοι¬ 
χεία της παραγράφου 1 του παρόντος άρθρου, δύναται 
να αντικατασταθούν αυτά από ένορκη βεβαίωση του εν¬ 
διαφερομένου προσώπου ενώπιον δικαστικής ή διοικητι¬ 
κής Αρχής, συμβολαιογράφου ή οιασδήποτε άλλης αρ¬ 
μοδίας Αρχής του κράτους - μέλους. Σε κράτη - μέλη όπου 
δεν προβλέπεται ένορκη δήλωση, δύναται να αντικατα- 
σταθεί αυτή από υπεύθυνη δήλωση. Η αρμόδια Αρχή ή ο 
συμβολαιογράφος εκδίδει πιστοποιητικό που βεβαιώνει 
τη γνησιότητα της ένορκης δήλωσης ή της υπεύθυνης δή¬ 
λωσης. 

4. Η απόδειξη της χρηματοπιστωτικής και οικονομικής 
ικανότητας του προμηθευτή δύναται, κατά γενικό κανό¬ 
να, να παρασχεθεί με ένα ή περισσότερα από τα κατωτέ¬ 
ρω μέσα: 

α) με τις κατάλληλες βεβαιώσεις τραπεζών. 

β) με την υποβολή αντιγράφου του ισολογισμού της επι¬ 
χείρησης ή αποσπασμάτων αυτού. 

γ) με δήλωση του συνολικού ύψους του κύκλου εργα¬ 
σιών της επιχειρήσεως και του κύκλου εργασιών αυτής, 
όσον αφορά τα είδη που αποτελούν ανπκείμενο της σύμ¬ 
βασης προμηθειών, κατά τα τρία προηγούμενα οικονομι¬ 
κά έτη. 


5. Το ΙΙΒΕΑΑ ορίζει στην προκήρυξη ή στην πρόσκληση 
για υποβολή προσφορών ποιο ή ποια από τα ανωτέρω 
στοιχεία επιλέγει και ποια άλλα στοιχεία πλην των αναφε- 
ρομένων στην παρ. 4 του παρόντος άρθρου πρέπει να 
προσκομισθούν. 

6. Εάν, για οποιαδήποτε εύλογη αιτία, ο προμηθευτής 
αδυνατεί να προσκομίσει τα στοιχεία που ζητούνται από 
το ΙΙΒΕΑΑ, δύναται να αποδείξει την οικονομική και χρη¬ 
ματοπιστωτική ικανότητά του με οποιοδήποτε άλλο έγ¬ 
γραφο, το οποίο το ΙΙΒΕΑΑ κρίνει κατάλληλο. 

7. Η τεχνική ικανότητα του προμηθευτή δύναται να απο- 
δειχθεί, ανάλογα με τη φύση, την ποιότητα και το σκοπό 
των προς προμήθεια προϊόντων, με την παροχή ενός ή πε¬ 
ρισσοτέρων από τα παρακάτω στοιχεία: 

α) Κατάλογο των κυριοτέρων παραδόσεων, οι οποίες 
έγιναν κατά τα τρία προηγούμενα έτη, με τα αντίστοιχα 
ποσά, ημερομηνίες και τους δημόσιους ή ιδιωτικούς απο¬ 
δέκτες. Εάν πρόκειται για προμήθειες αναθετουσών Αρ¬ 
χών, οι παραδόσεις αποδεικνύονται με πιστωτικά θεω¬ 
ρούμενα από την αρμόδια Αρχή, ενώ εάν πρόκειται για 
προμήθειες ιδιωτών, η παράδοση βεβαιώνεται από τον 
αγοραστή ή, εάν τούτο δεν είναι δυνατόν, θα υποβάλλε¬ 
ται υπεύθυνη δήλωση από τον προμηθευτή ότι πράγματι 
έγινε. 

β) Περιγραφή του τεχνικού εξοπλισμού της επιχείρη¬ 
σης, των μέσων αυτής προς εξασφάλιση της ποιότητας 
και των τμημάτων μελετών και ερευνών αυτής. 

γ) Αναφορά του απασχολούμενου τεχνικού προσωπι¬ 
κού ή των τεχνικών υπηρεσιών, είτε ανήκουν ευθέως σε 
αυτήν είτε όχι και ιδιαίτερα των υπευθύνων για τον ποιοτι¬ 
κό έλεγχο. 

δ) Δείγματα, περιγραφή ή και φωτογραφίες των προς 
προμήθεια προϊόντων, η αυθενπκότητα των οποίων πρέ¬ 
πει να βεβαιώνεται, εάν απαιτηθεί από το ΙΙΒΕΑΑ. 

ε) Πιστοποιητικά εκδιδόμενα από επίσημα ινστιτούτα 
ποιοτικού ελέγχου ή Υπηρεσίες αναγνωρισμένης αρμο¬ 
διότητας, που να βεβαιώνουν την τήρηση ορισμένων προ¬ 
διαγραφών ή προτύπων των προϊόντων, τα οποία σαφώς 
προσδιορίζονται με αναφορά σε προδιαγραφές ή πρότυ¬ 
πα. 

στ) Έλεγχο που διενεργείται από το ΙΙΒΕΑΑ ή για λογα¬ 
ριασμό του από αρμόδιο επίσημο οργανισμό της χώρας 
στην οποία εδρεύει ο προμηθευτής, κατόπιν συμφωνίας 
με τον οργανισμό αυτό, όταν τα προς προμήθεια προϊό¬ 
ντα είναι σύνθετα ή, κατ’ εξαίρεση, πρέπει να ανταποκρί- 
νονται σε ειδικό σκοπό. Ο έλεγχος αυτός αφορά την πα¬ 
ραγωγική ικανότητα του προμηθευτή και, εάν είναι ανα¬ 
γκαίο, τα μέσα μελέτης και ερευνών που διαθέτει, καθώς 
και αυτά που χρησιμοποιούνται για τον ποιοτικό έλεγχο. 

8. Το ΙΙΒΕΑΑ υποδεικνύει, στην προκήρυξη ή στην πρό¬ 
σκληση υποβολής προσφορών, ποια στοιχεία επιθυμεί να 
υποβάλλονται προς απόδειξη των αναφερομένων στην 
παρ. 7 του παρόντος άρθρου. 

9. Η έκταση των πληροφοριών που αναφέρονται στην 
παρ. 7 του παρόντος άρθρου πρέπει να περιορίζεται στο 
αντικείμενο του διαγωνισμού, το δε ΙΙΒΕΑΑ, οφείλει να λά¬ 
βει υπόψη τα έννομα συμφέροντα του προμηθευτή, όσον 
αφορά την προστασία των τεχνολογικών και εμπορικών 
απορρήτων της επιχείρησής του. 

10. Το ΙΙΒΕΑΑ δύναται να καλεί τους προμηθευτές να 
συμπληρώνουν τα υποβληθέντα δικαιολογητικά ή να πα¬ 
ρέχουν σχετικές διευκρινίσεις εντός των ορίωντου παρό¬ 
ντος άρθρου. 

11. Το ΙΙΒΕΑΑ οφείλει να σέβεται πλήρως την εμπιστευ- 

τική φύση κάθε πληροφορίας που παρέχεται από τους 
προμηθευτές. 

12. Το ΙΙΒΕΑΑ αποστέλλει προσκλήσεις σε εκείνους 
τους προμηθευτές των άλλων κρατών - μελών, οι οποίοι 
πληρούν τις απαιτούμενες προϋποθέσεις, υπό τους αυ¬ 
τούς όρους που ισχύουν για τους Έλληνες υπηκόους 
προμηθευτές. 

Αρθρο 16 

Προθεσμίες διαγωνισμών 

1. Στους ανοικτούς διαγωνισμούς 
α) Η προθεσμία για τη διενέργεια ανοικτού διαγωνισμού 
ορίζεται στη διακήρυξη και δεν πρέπει να είναι μικρότερη 
των πενήντα δύο (52) ημερών από την ημερομηνία απο¬ 
στολής της περίληψης της διακήρυξης στην Υπηρεσία 
Εκδόσεων της Ευρωπαϊκής Ένωσης ή των τριάντα (30) 
ημερών από την ημερομηνία δημοσίευσής της στον ελλη¬ 
νικό τύπο, όταν δεν απαιτείται δημοσίευση στην Επίσημη 
Εφημερίδα της Ευρωπαϊκής Ένωσης, σύμφωνα με τις 
διατάξεις του άρθρου 10 του παρόντος. Σε επείγουσες 
περιπτώσεις η προθεσμία των τριάντα (30) ημερών, μπο¬ 
ρεί να συντμηθεί, με απόφαση του Δ.Σ. του ΙΙΒΕΑΑ, μέχρι 
δεκαπέντε (15) ημέρες. 

β) Εφόσον, από τους ενδιαφερομένους προμηθευτές, 
ζητηθούν έγκαιρα τα σχετικά με τον προκηρυσσόμενο 
διαγωνισμό έγγραφα, αυτά παραδίδονται ή αποστέλλο- 
νται σε αυτούς, μέσα σε έξι (6) εργάσιμες ημέρες από τη 
λήψη της σχετικής αίτησης. Σε περιπτώσεις επείγουσες, 
η προθεσμία αυτή μπορεί να συντμηθεί σε τέσσερις (4) 
ημέρες. 

γ) Εφόσον ζητηθούν εμπρόθεσμα συμπληρωματικές 
πληροφορίες σχετικές με τα έγγραφα του διαγωνισμού, 
αυτές παρέχονται έξι (6) τουλάχιστον ημέρες πριν από 
την ημερομηνία που ορίζεται για την υποβολή των προ¬ 
σφορών. Οι συμπληρωματικές πληροφορίες αποστέλλο- 
νται ή παραδίδονται το αργότερο τέσσερις (4) εργάσιμες 
ημέρες από τη λήψη της σχετικής αίτησης, εκτός των πε¬ 
ριπτώσεων που λόγω του όγκου τους δεν μπορούν να 
αποσταλούν στις παραπάνω προθεσμίες και παρατείνο- 
νται αναλόγως. 

δ) Η περίληψη της διακήρυξης του ανοικτού διαγωνι¬ 
σμού περιλαμβάνει, τουλάχιστον, τα στοιχεία της παρ. Β 
του παραρτήματος του άρθρου 42 του παρόντος κανονι¬ 
σμού. 

2. Στους κλειστούς διαγωνισμούς 
α) Η προθεσμία για την υποβολή αιτήσεων συμμετοχής 
σε κλειστό διαγωνισμό ορίζεται στη διακήρυξη και δεν 
πρέπει να είναι μικρότερη των τριάντα επτά (37) ημερών 
από την ημερομηνία αποστολής περίληψης της διακήρυ¬ 
ξης στην Υπηρεσία Επισήμων Εκδόσεων της Ευρωπαϊκής 
Ένωσης για δημοσίευση, ή των είκοσι (20) ημερών από 
την ημερομηνία δημοσίευσής της στον ελληνικό τύπο, 
όταν δεν απαιτείται δημοσίευση στην επίσημη Εφημερίδα 
της Ευρωπαϊκής Ένωσης, σύμφωνα με τις διατάξεις του 
άρθρου 10 του παρόντος. Σε περιπτώσεις κατά τις οποί¬ 
ες επείγοντες λόγοι καθιστούν τις προθεσμίες αυτές ανε¬ 
φάρμοστες, τότε μπορεί να προστεθούν, με απόφαση του 
Δ.Σ. του ΙΙΒΕΑΑ, μέχρι και δέκα πέντε (15) και δέκα (10) 
ημέρες, ανπστοιχα. Για τον καθορισμό των προθεσμιών 
αυτών συνυπολογίζονται οι ημερομηνίες της αποστολής 
περίληψης της διακήρυξης στην Υπηρεσία Επισήμων Εκ¬ 
δόσεων της Ευρωπαϊκής Ένωσης ή της δημοσίευσης 
στον Ελληνικό τύπο και της τελευταίας ημερομηνίας για 
την υποβολή της αίτησης συμμετοχής. 


β) Στους προμηθευτές που επιλέγονται για την υποβο¬ 
λή προσφοράς αποστέλλεται έγγραφη πρόσκληση ταυ¬ 
τόχρονα, η οποία περιέχει τα στοιχεία που ορίζονται στην 
παρ. 3 των άρθρων 6 και 5 του παρόντος.. 

γ) Η προθεσμία για την υποβολή των προσφορών ορί¬ 
ζεται στη διακήρυξη και δεν πρέπει να είναι μικρότερη των 
σαράντα (40) ημερών, από την ημερομηνία αποστολής I 
της έγγραφης πρόσκλησης, στην περίπτωση που η προϋ- \ 

πολογιζόμενη αξία της προμήθειας, εκτός Φ.Π.Α., είναι 
ίση ή μεγαλύτερη των 200.000 Εθϋ και των είκοσι (20) I 
ημερών, στις λοιπές περιπτώσεις. Σε περιπτώσεις κατά 
τις οποίες επείγοντες λόγοι καθιστούν τις προθεσμίες αυ- ! 

τές ανεφάρμοστες, τότε μπορεί να περιορισθούν, με από¬ 
φαση του Δ.Σ. του ΙΙΒΕΑΑ, μέχρι δέκα (10) ημέρες από την 
ημερομηνία αποστολής της έγγραφης πρόσκλησης. Για 
τον καθορισμό των προθεσμιών αυτών συνυπολογίζονται 
και οι ημερομηνίες της αποστολής της έγγραφης πρό¬ 
σκλησης και της τελευταίας ημερομηνίας για την υποβο¬ 
λή της προσφοράς. 

δ) Εφόσον ζητηθούν εμπρόθεσμα συμπληρωματικές 
πληροφορίες, σχετικές με τη συγκεκριμένη προμήθεια, 
αυτές παρέχονται έξι (6) τουλάχιστον ημέρες πριν από 
την ημερομηνία που έχει ορισθεί για την υποβολή των 
προσφορών. Οι συμπληρωματικές πληροφορίες απο- 
στέλλονται ή παραδίδονται το αργότερο τέσσερις (4) ερ¬ 
γάσιμες ημέρες μετά τη λήψη της σχετικής αίτησης. Σε 
περιπτώσεις κατά τις οποίες επείγοντες λόγοι καθιστούν 
την προθεσμία αυτή ανεφάρμοστη, τότε μπορεί να συ¬ 
ντμηθεί σε τέσσερις (4) ημέρες. 

ε) Η περίληψη της διακήρυξης του κλειστού διαγωνι¬ 
σμού περιλαμβάνει, τουλάχιστον, τα στοιχεία της παρ. Γ 1 

του παραρτήματος του άρθρου 42 του παρόντος κανόνι- ί 
σμού. 

στ) Στις περιπτώσεις κατά τις οποίες η υποβολή της 
προσφοράς προϋποθέτει την επιτόπια επίσκεψη ή την ! 
επιτόπια εξέταση σχετικών με τον προκηρυσσόμενο δια¬ 
γωνισμό εγγράφων, η προθεσμία των σαράντα (40) ημε¬ 
ρών μπορεί να παρατείνεται αναλόγως. 

3. Με απόφαση του Δ.Σ. του ΙΙΒΕΑΑ, μπορεί να μετατίθε¬ 
ται η ημερομηνία υποβολής των αιτήσεων συμμετοχής ή 
της διενέργειας διαγωνισμού, με ή χωρίς τροποποιήσεις 
των όρων της πρόσκλησης ή της διακήρυξης. Όταν η με- 
τάθεση γίνεται χωρίς τροποποίηση των όρων της πρό¬ 
σκλησης ή της διακήρυξης, το χρονικό διάστημα της με¬ 
τάθεσης ορίζεται με την παραπάνω απόφαση. Όταν η 
μετάθεση γίνεται με τροποποίηση των όρων της πρό¬ 
σκλησης ή της διακήρυξης πρέπει, από την ημερομηνία 
δημοσίευσης της σχετικής ανακοίνωσης μέχρι την ημε¬ 
ρομηνία υποβολής των αιτήσεων συμμετοχής ή διενέρ¬ 
γειας του διαγωνισμού, να μεσολαβεί χρονικό διάστημα 
όχι μικρότερο του ορισθέντος από την αρχική πρό¬ 
σκληση ή διακήρυξη, εκτός αν από την απόφαση μετά¬ 
θεσης προβλέπεται η σύντμηση του χρόνου αυτού, τη- 
ρουμένων των προθεσμιών που ορίζονται στις προη¬ 
γούμενες παραγράφους. Στις περιπτώσεις αυτές, όσον 
αφορά τη δημοσίευση, ακολουθείται η ίδια διαδικασία 
που προβλέπεται από το άρθρο 10 του παρόντος. 

Άρθρο 17 

Υποβολή προσφορών 

1. Όσοι επιθυμούν να λάβουν μέρος σε διαγωνισμό του 
ΙΙΒΕΑΑ, πρέπει να καταθέσουν έγγραφη προσφορά μέσα 
στην προθεσμία που ορίζεται από τη σχετική διακήρυξη ή 
πρόσκληση. [ 

2. Οι προσφορές υποβάλλονται στην αρμόδια υπηρεσία 
του ΙΙΒΕΑΑ, η οποία και ορίζεται στη διακήρυξη. 

3. Εάν από τη διακήρυξη ή την πρόσκληση προβλέ- 
πεται ότι μαζί με την προσφορά κατατίθενται και δείγ¬ 
ματα του προϊόντος, αυτά κατατίθενται πριν από το 
διαγωνισμό στο ΙΙΒΕΑΑ, η δε σχετική απόδειξη υπο¬ 
βάλλεται μαζί με την προσφορά. Κατάθεση δείγματος 
δεν απαιτείται σε περίπτωση που έχει ήδη κατατεθεί 
κατά την αξιολόγηση των αιτήσεων συμμετοχής σε 
κλειστό διαγωνισμό. 

4. Οι προσφορές υποβάλλονται έγκαιρα, σύμφωνα 
με τα οριζόμενα στη διακήρυξη, στο ΙΙΒΕΑΑ με οποιον- 
δήποτε τρόπο και παραλαμβάνονται με απόδειξη. Στις 
περιπτώσεις που απαιτείται η κατάθεση δείγματος, το 
δείγμα κατατίθεται σύμφωνα με τα οριζόμενα στη δια¬ 
κήρυξη. 

5. Οι εκπρόθεσμες σε κάθε περίπτωση προσφορές ή οι 
προσφορές που υποβλήθηκαν από προμηθευτές που δεν 
έχουν επιλεγεί, δεν λαμβάνονται υπόψη. 

6. Προσφορές που περιέρχονται στο ΙΙΒΕΑΑ με οποιο- 
δήποτε τρόπο, πριν από τη διενέργεια του διαγωνισμού, 
δεν αποσφραγίζονται αλλά παραδίδονται στα αρμόδια 
όργανα, που παραλαμβάνουν τις προσφορές προ της εκ- 
πνοής της προθεσμίας που καθορίζεται από τη διακήρυ¬ 
ξη ή την πρόσκληση, προκειμένου να αποσφραγιστούν 
μαζί με τις άλλες που κατατέθηκαν με την προαναφερό- 
μενη διαδικασία. Στην περίπτωση κλειστού διαγωνισμού, 
τυχόν υποβληθείσα προσφορά από προμηθευτή που δεν 
προσκλήθηκε προς τούτο, επιστρέφεται από την Υπηρε¬ 
σία, χωρίς να αποσφραγιστεί. Επίσης, επιστρέφονται χω¬ 
ρίς να αποσφραγιστούν και οι προσφορές που υποβάλ¬ 
λονται ή περιέρχονται στο ΙΙΒΕΑΑ, με οποιονδήποτε τρό¬ 
πο, εκπρόθεσμα. 

7. Στον φάκελο κάθε προσφοράς αναγράφονται ευκρι- 
νώς: 

α) Η λέξη «ΠΡΟΣΦΟΡΑ». 

β) Ο παραλήπτης, ήτοι ΙΔΡΥΜΑ ΙΑΤΡΟΒΙΟΛΟΓΙΚΩΝ 
ΕΡΕΥΝΩΝ ΑΚΑΔΗΜΙΑΣ ΑΘΗΝΩΝ - ΓΙΑ ΤΗΝ ΕΠΙΤΡΟΠΗ 
ΠΡΟΜΗΘΕΙΩΝ. 

γ) Ο αριθμός ή η ημερομηνία της διακήρυξης. 

δ) Η ημερομηνία διενέργειας του διαγωνισμού. 

ε) Τα στοιχεία του αποστολέα. 

Άρθρο 18 
Προσφορές 

1. Οι προσφορές υποβάλλονται μέσα σε φάκελο σφρα¬ 
γισμένο, σε δύο αντίγραφα, ο οποίος θα φέρει τις ενδεί¬ 
ξεις που αναφέρονται στην παρ. 7 του προηγούμενου άρ¬ 
θρου. Μέσα στο φάκελο προσφοράς τοποθετούνται όλα 
τα σχετικά με την προσφορά στοιχεία και ειδικότερα ως 
εξής: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, στον κυρίως φάκελο προσφο¬ 
ράς τοποθετούνται όλα τα ζητούμενα δικαιολογητικά και 
η εγγύηση συμμετοχής. Τα τεχνικά στοιχεία της προσφο¬ 
ράς τοποθετούνται σε χωριστό σφραγισμένο φάκελο, μέ¬ 
σα στον κυρίως φάκελο, με την ένδειξη «ΤΕΧΝΙΚΗ 
ΠΡΟΣΦΟΡΑ». Τα οικονομικά στοιχεία της προσφοράς το¬ 
ποθετούνται σε χωριστό σφραγισμένο φάκελο, επίσης 
μέσα στον κυρίως φάκελο, με την ένδειξη «ΟΙΚΟΝΟΜΙΚΗ 
ΠΡΟΣΦΟΡΑ». 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, στον κυρίως φάκελο προ¬ 
σφοράς τοποθετούνται όλα τα ζητούμενα δικαιολογητικά 


και η εγγύηση συμμετοχής. Τατεχνικά, καθώς και τα λοιπά 
στοιχεία της προσφοράς, όπως κατατάσσονται στις ομά¬ 
δες που αναφέρονται στο άρθρο 24 του παρόντος, τοπο¬ 
θετούνται σε χωριστό σφραγισμένο φάκελο, μέσα στον κυ¬ 
ρίως φάκελο, με την ένδειξη «ΤΕΧΝΙΚΗ ΠΡΟΣΦΟΡΑ». Τα 
οικονομικά στοιχεία της προσφοράς τοποθετούνται σε χω¬ 
ριστό σφραγισμένο φάκελο, επίσης μέσα στον κυρίως φά¬ 
κελο, με την ένδειξη «ΟΙΚΟΝΟΜΙΚΗ ΠΡΟΣΦΟΡΑ». 

2. Οι φάκελοι τεχνικής και οικονομικής προσφοράς θα 
φέρουν και τις ενδείξεις του κυρίως φακέλου. 

3. Σε περίπτωση που τα τεχνικά στοιχεία της προσφο¬ 
ράς δεν είναι δυνατόν, λόγω μεγάλου όγκου, να τοποθε¬ 
τηθούν στον κυρίως φάκελο, τότε αυτά συσκευάζονται 
ιδιαίτερα και ακολουθούν τον κυρίως φάκελο με την έν¬ 
δειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδεί¬ 
ξεις του κυρίως φακέλου. 

4. Οι προσφορές δεν πρέπει να έχουν ξέσματα, σβησί¬ 
ματα, προσθήκες ή διορθώσεις. Εάν υπάρχει στην πρό¬ 
σφορα οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη από τον προσφέροντα, 
το δε αρμόδιο όργανο παραλαβής και αποσφράγισης των 
προσφορών πρέπει, κατά τον έλεγχο, να καθαρογράψει 
την τυχόν διόρθωση και να μονογράψει και να σφραγίσει 
αυτήν. Η προσφορά απορρίπτεται όταν υπάρχουν διορ¬ 
θώσεις οι οποίες την καθιστούν ασαφή, κατά την κρίση της 
αρμόδιας Επιτροπής αξιολόγησης προσφορών. 

5. Ο προσφέρων θεωρείται ότι αποδέχεται πλήρως και 
ανεπκρυλάκτως όλους τους όρους της διακήρυξης ή πρό¬ 
σκλησης. Μετά την κατάθεση της προσφοράς, δεν γίνεται 
αποδεκτή κάθε διευκρίνιση, τροποποίηση ή απόκρουση 
όρου της διακήρυξης ή της πρόσκλησης ή της προσφο¬ 
ράς, αλλά απορρίπτεται ως απαράδεκτη. 

6. Προσφορά για μέρος της προμήθειας που προκηρύ¬ 
χθηκε, γίνεται δεκτή μόνο εφόσον υπάρχει σχετική πρό¬ 
βλεψη στην προκήρυξη. 

Άρθρο 19 

Χρόνος ισχύος προσφορών 

1. Οι προσφορές ισχύουν και δεσμεύουν τους προμη¬ 
θευτές επί τριάντα (30) ημέρες από την επομένη της διε¬ 
νέργειας του διαγωνισμού, εκτός αν ορίζεται διαφορετικά 
στην διακήρυξη ή την πρόσκληση, καθώς και για το χρόνο 
που αποδέχτηκαν να παρατείνουν την προσφορά τους. 

2. Προσφορά που ορίζει χρόνο ισχύος μικρότερου του 
προβλεπομένου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται, εφό¬ 
σον ζητηθεί από το ΙΙΒΕΑΑ πριν τη λήξη της, κατ’ ανώτατο 
όριο για χρονικό διάστημα ίσο με το προβλεπόμενο στη 
διακήρυξη. Μετά τη λήξη και του παραπάνω ανώτατου 
ορίου χρόνου παράτασης ισχύος της προσφοράς, μαται¬ 
ώνονται τα αποτελέσματα του διαγωνισμού. 

Άρθρο 20 
Ανππροσφορές 

Στους διαγωνισμούς του ΙΙΒΕΑΑ δεν γίνονται δεκτές 
ανππροσφορές. Σε περίπτωση υποβολής τους, απορρί¬ 
πτονται ως απαράδεκτες. 

Άρθρο 21 

Διοικηπκές προσφυγές (Ενστάσεις) 

1. Κατά της διακήρυξης του διαγωνισμού, της συμμετο- 

χής προμηθευτή σ’ αυτόν και της νομιμότητας διενέργει¬ 
άς του, έως και την κατακυρωτική απόφαση, επιτρέπεται 
ένσταση. 

2. Η ένσταση υποβάλλεται εγγράφως στο ΙΙΒΕΑΑ, ως 
εξής: 

α) Κατά της διακήρυξης του διαγωνισμού: 

ί) Στον ανοικτό διαγωνισμό, μέσα στο μισό του χρονικού 
διαστήματος από τη δημοσίευση της διακήρυξης μέχρι 
την ημερομηνία λήξεως της προθεσμίας υποβολής των 
προσφορών. Για τον καθορισμό της προθεσμίας αυτής, 
συνυπολογίζονται και οι ημερομηνίες της δημοσίευσης 
και της υποβολής των προσφορών. Αν προκύπτει κλάσμα, 
θεωρείται ολόκληρη ημέρα. Η ένσταση εξετάζεται από το 
Δ.Σ. ή το εξουσιοδοτημένο από αυτό όργανο και η σχετι¬ 
κή απόφαση εκδίδεται το αργότερο πέντε (5) εργάσιμες 
ημέρες πριν από τη διενέργεια του διαγωνισμού. Οι ενι- 
στάμενοι λαμβάνουν γνώση της σχετικής απόφασης με 
μέσο ταχείας ειδοποίησης (τηλεγράφημα, τηλετύπημα, 
τηλεομοιοτύπημα κ.λπ.), το αργότερο έξι (6) ημέρες πριν 
από την ημερομηνία διενέργειας του διαγωνισμού. Σε πε¬ 
ρίπτωση που, με την παραπάνω απόφαση, τροποποιείται 
όρος της διακήρυξης, εφαρμόζονται τα οριζόμενα στο 
άρθρο 16, παρ. 3 του παρόντος. 

ϋ) Στον κλειστό διαγωνισμό, μόνο από εκείνους που επι- 
λέγησαν να υποβάλλουν προσφορά, μέσα στο μισό του 
χρονικού διαστήματος από την ημερομηνία αποστολής 
σε αυτούς της διακήρυξης μέχρι και την ημερομηνία λή¬ 
ξεως της προθεσμίας υποβολής των προσφορών. Για τον 
καθορισμό της προθεσμίας αυτής συνυπολογίζονται και 
οι ημερομηνίες αποστολής της διακήρυξης και της διε¬ 
νέργειας του διαγωνισμού. Η ένσταση εξετάζεται από το 
αρμόδιο συλλογικό όργανο και εκδίδεται σχετική απόφα¬ 
ση του Δ.Σ. του ΙΙΒΕΑΑ, το αργότερο πέντε (5) ημέρες 
πριν από τη διενέργεια του διαγωνισμού. 

β) Κατά της συμμετοχής προμηθευτή σε διαγωνισμό ή 
της νομιμότητας της διενέργειας του διαγωνισμού, ως 
προς τη διαδικασία παραλαβής και αποσφράγισης των 
προσφορών κατά τη διάρκεια διεξαγωγής του ιδίου του 
διαγωνισμού και μέχρι την επόμενη εργάσιμη ημέρα. Στην 
περίπτωση κλειστού διαγωνισμού, ένσταση υποβάλλεται 
μόνο από εκείνους που επιλέγησαν να υποβάλλουν προ¬ 
σφορά. Η ένσταση αυτή δεν επιφέρει αναβολή ή διακοπή 
του διαγωνισμού, αλλά εξετάζεται κατά την αξιολόγηση 
των αποτελεσμάτων του διαγωνισμού από το αρμόδιο 
συλλογικό όργανο και εκδίδεται η σχετική απόφαση, με¬ 
τά από γνωμοδότηση αυτού. Η ένσταση κατά συμμετοχής 
προμηθευτή σε διαγωνισμό κοινοποιείται υποχρεωτικά σ’ 
αυτόν κατά του οποίου στρέφεται. 

γ) Κατά της νομιμότητας της διενέργειας διαγωνισμού 
(ανοικτού και κλειστού) έως και την κατακυρωτική από¬ 
φαση, μέσα σε χρονικό διάστημα τριών (3) εργασίμων 
ημερών από της καταχώρησης των σχετικών αποφάσεων 
στο βιβλίο που τηρείται για το σκοπό αυτό από το ΙΙΒΕΑΑ. 
Στον κλειστό διαγωνισμό, δικαίωμα ένστασης στην περί¬ 
πτωση αυτή έχουν μόνο όσοι επιλέχθηκαν να υποβάλουν 
προσφορά. Η ένσταση αυτή εξετάζεται από το αρμόδιο 
συλλογικό όργανο και η σχετική απόφαση εκδίδεται το 
αργότερο σε δέκα (10) εργάσιμες ημέρες από τη λήξη της 
προθεσμίας υποβολής ενστάσεων. Σε εξαιρετικές περι¬ 
πτώσεις, η προθεσμία αυτή μπορεί να παραταθεί, με από¬ 
φαση του Δ.Σ. του ΙΙΒΕΑΑ 

3. Ενστάσεις που υποβάλλονται για οποιουσδήποτε άλ¬ 
λους λόγους εκτός από τους προαναφερόμενους, δεν γί¬ 
νονται δεκτές. 


4. Οι ενιστάμενοι λαμβάνουν γνώση της σχετικής από¬ 
φασης με φροντίδα τους. 

5. Ο προμηθευτής μπορεί, κατά των αποφάσεων που 
επιβάλλουν οιασδήποτε μορφής κυρώσεις σε βάρος του, 
να υποβάλει προσφυγή μέσα σε ανατρεπτική προθεσμία 
τριάντα (30) ημερών από την ημερομηνία καταχώρησης 
της σχετικής απόφασης στο βιβλίο που τηρείται για το 
σκοπό αυτό από το ΙΙΒΕΑΑ. Επί της προσφυγής, αποφα¬ 
σίζει το Δ.Σ. του ΙΙΒΕΑΑ, ύστερα από γνωμοδότηση του 
αρμόδιου συλλογικού οργάνου. Η εν λόγω απόφαση δεν 
επιδέχεται προσβολή με άλλη οποιοσδήποτε φύσεως δι¬ 
οικητική προσφυγή. 

6. Σε εφαρμογή των διατάξεων του Ν.2522/1997, ο εν¬ 
διαφερόμενος, πριν την άσκηση οποιοσδήποτε δικασπ- 
κού μέτρου, οφείλει να προσφύγει ενώπιον του ΙΙΒΕΑΑ, 
μέσα σε πέντε (5) ημέρες, εφόσον έλαβε γνώση με οποι- 
ονδήποτε τρόπο της πράξης ή παράλειψης, προσδιορί¬ 
ζοντας ειδικώς τις νομικές και πραγματικές αιτιάσεις στις 
οποίες στηρίζεται το αίτημά του. Το ΙΙΒΕΑΑ οφείλει να 
απαντήσει μέσα σε δέκα (10) ημέρες από την άσκηση της 
προσφυγής. Αν παρέλθει άπρακτη η προθεσμία, τεκμαί- 
ρεται ως απόρριψη της προσφυγής. Η προσφυγή κοινο¬ 
ποιείται με την φροντίδα του προσφεύγοντος στον εκ¬ 
πρόσωπο κάθε θιγομένου από τυχόν ολική ή μερική απο¬ 
δοχή της προσφυγής. 

Άρθρο 22 

Προσφερόμενη τιμή - Προέλευση προϊόντων 

1. Με την προσφορά, η τιμή του προς προμήθεια προϊό¬ 
ντος δίνεται όπως ορίζεται στη διακήρυξη. Στην τιμή πε¬ 
ριλαμβάνονται οι τυχόν υπέρ τρίτων κρατήσεις, ως και κά¬ 
θε άλλη επιβάρυνση, εκτός απότονΦ.Π.Α., για παράδοση 
του προϊόντος στον τόπο και με τον τρόπο που προβλέ- 
πεται στη διακήρυξη. Η προσφερόμενη τιμή ισχύει για 
όλη τη διάρκεια της σύμβασης, καθώς και την προβλεπό- 
μενη, σε αυτή, παράτασή της. 

2. Η προσφερόμενη τιμή δίνεται σε δραχμές ή συνάλ¬ 
λαγμα, σύ μφωνα με τα καθοριζόμενα στη διακήρυξη. Οι τι¬ 
μές σε συνάλλαγμα εκφράζονται στο νόμισμα της χώρας 
προέλευσης του προϊόντος ή σε δολάρια Η.Π.Α. ή στο νό¬ 
μισμα που καθορίζεται σε εμπορική συμφωνία που υπάρχει 
μεταξύ Ελλάδας και της χώρας προέλευσης του προϊό¬ 
ντος. Το ΙΙΒΕΑΑ δεν υποχρεούται να προβεί στην πληρωμή 
με το νόμισμα της προσφοράς, αλλά με το νόμισμα στο 
οποίο πραγματοποιούνται οι πληρωμές από την Τράπεζα 
της Ελλάδος προς τηχώραπροέλευσηςτου προϊόντος. Με 
την ισχύουσα επίσημη τιμή πώλησης σε δραχμές του νομί¬ 
σματος τούτου γίνεται και η σύγκριση της προσφοράς. 

3. Όταν από τη διακήρυξη καθορίζεται ότι η προσφερό¬ 
μενη τιμή θα είναι σε δραχμές, προσφορά που δίδει τιμή 
σε συνάλλαγμα ή με ρήτρα συναλλάγματος, απορρίπτε¬ 
ται ως απαράδεκτη. Επίσης, όταν από τη διακήρυξη κα¬ 
θορίζεται ότι η προσφερόμενη τιμή θα είναι σε συνάλλαγ¬ 
μα, προσφορά για εγχώριο προϊόν θα δίδει τιμή σε δραχ¬ 
μές, διαφορετικά απορρίπτεται ως απαράδεκτη. 

4. Εφόσον από τη διακήρυξη προβλέπεται οι τιμές να 
προσφέρονται σε συνάλλαγμα, για τη σύγκριση των προ¬ 
σφορών, μετατρέπονται σε δραχμές, με βάση την ισχύ- 
ουσα τιμή πώλησης σε δραχμές του συναλλάγματος κα¬ 
τά την ημέρα διεξαγωγής του διαγωνισμού. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από τη διακήρυξη, απορρίπτεται ως 
απαράδεκτη. 

6. Εφόσον από την προσφορά δεν προκύπτει με σαφή- 

νεια η προσφερόμενη τιμή ή δεν δίδεται ενιαία τιμή για 
ολόκληρη την ποσότητα που προκηρύχθηκε, η προσφο¬ 
ρά απορρίπτεται, με απόφαση του Δ.Σ. του ΙΙΒΕΑΑ, ύστε¬ 
ρα από γνωμοδότηση της Επιτροπής Αξιολόγησης Προ¬ 
σφορών, ως απαράδεκτη. 

7. Οι προμηθευτές υποχρεούνται, ανάλογα με τη μορφή 
του διαγωνισμού, να αναφέρουν στις αιτήσεις συμμετο¬ 
χής ή σπς προσφορές τους τη χώρα προέλευσης και κα¬ 
τασκευής των προϊόντων που προσφέρουν. 

Άρθρο 23 

Αναπροσαρμογή τιμών 

1. 'Οταν από τη διακήρυξη προβλέπεται χρόνος παρά¬ 
δοσης των προϊόντων μεγαλύτερος των δώδεκα (12) μη¬ 
νών, τότε μπορεί να ορίζεται στη διακήρυξη όρος περί 
αναπροσαρμογής της τιμής. Στην περίπτωση αυτή, πρέ¬ 
πει υποχρεωτικά να καθορίζεται στη διακήρυξη ο τύπος, 
ο τρόπος και οι προϋποθέσεις της αναπροσαρμογής. Με¬ 
ταξύ αυτών που θα λαμβάνονται υπόψη για την αναπρο¬ 
σαρμογή των τιμών είναι και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των προϊόντων. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από 
τη διακήρυξη να παραδοθούν μετά την παρέλευση των 
δώδεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπροθέσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε, αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση του ΙΙΒΕΑΑ, 
μπορεί να ορίζεται στη διακήρυξη όρος περί αναπροσαρ¬ 
μογής της τιμής, ακόμη και αν το προβλεπόμενο χρονικό 
διάστημα παράδοσης των ειδών είναι μικρότερο των δώ¬ 
δεκα (12) μηνών. 

3. Για την πληρωμή του επιπλέον ποσού που προκύπτει 
μετά την αναπροσαρμογή, δεν απαιτείται σύναψη συ¬ 
μπληρωματικής σύμβασης. 

4. Όταν από τη διακήρυξη προβλέπεται αναπροσαρμο¬ 
γή τιμών, προσφορά με τιμές σταθερές απορρίπτεται. 

Άρθρο 24 

Αποσφράγιση προσφορών - Ανακοίνωση τιμών 

1. Η αρμόδια Επιτροπή Διενέργειας Διαγωνισμών προ¬ 
βαίνει στην έναρξη της διαδικασίας αποσφράγισης των 
προσφορών την ημερομηνία και ώρα που ορίζεται από τη 
σχεπκή διακήρυξη ή πρόσκληση. Προσφορές που υπο¬ 
βάλλονται στην Επιτροπή μετά την έναρξη της διαδικα¬ 
σίας αποσφράγισης, δεν αποσφραγίζονται αλλά παραδί- 
δονται στην αρμόδια Υπηρεσία του ΙΙΒΕΑΑ για επιστρο¬ 
φή, ως εκπρόθεσμες. Η αποσφράγιση γίνεται με την 
παρακάτω διαδικασία: 

α) Σε περίπτωση που ο διαγωνισμός γίνεται με κρι¬ 
τήριο τη χαμηλότερη μόνο τιμή, αποσφραγίζεται ο κυ¬ 
ρίως φάκελος, καθώς και ο φάκελος της τεχνικής προ¬ 
σφοράς, μονογράφονται και σφραγίζονται από τα μέ¬ 
λη της Επιτροπής όλα τα δικαιολογητικά και η τεχνική 
προσφορά κατά φύλλο. Ο φάκελος της οικονομικής 
προσφοράς δεν αποσφραγίζεται, αλλά μονογράφε- 
ται, σφραγίζεται και παραδίδεται στην Υπηρεσία, προ- 


κειμένου να αποσφραγισθεί την ημερομηνία και ώρα 
που ορίζεται από τη διακήρυξη ή την πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, αποσφραγίζεται ο κυρίως 
φάκελος καθώς και ο φάκελος της τεχνικής προσφοράς, 
μονογράφονται και σφραγίζονται από τα μέλη της Επι¬ 
τροπής τα δικαιολογητικά και τα στοιχεία της τεχνικής 
προσφοράς κατά φύλλο. Γ ια την οικονομική προσφορά, 
ακολουθείται η ίδια παραπάνω διαδικασία. 

2. Μετά την αποσφράγιση των προσφορών, η Επιτροπή 
προβαίνει στην καταχώρηση αυτών που υποβάλλουν 
προσφορές, καθώς και των δικαιολογητικών που υπέβα¬ 
λαν, κατά διαγωνισμό, όταν πρόκειται για περισσότερους 
από έναν διαγωνισμούς, σε πρακτικό το οποίο υπογράφει 
και σφραγίζει. 

3. Αποσφράγιση των προσφορών γίνεται στην περίπτω¬ 
ση ανοικτού διαγωνισμού δημόσια, στην περίπτωση δε 
κλειστού διαγωνισμού, παρουσία μόνο αυτών που κλήθη¬ 
καν και υπέβαλαν προσφορά ή εξουσιοδοτημένων εκ¬ 
προσώπων τους, τους οποίους καλεί η Επιτροπή με βάση 
πίνακα που του έχει παραδώσει η αρμόδια για την εκτέλε¬ 
ση της προμήθειας Υπηρεσία του ΙΙΒΕΑΑ. Προσφορά που 
υποβλήθηκε από προμηθευτή που δεν περιλαμβάνεται 
στον παραπάνω πίνακα, δεν αποσφραγίζεται, αλλά παρα- 
δίδεται για επιστροφή. 

4. Όσοι δικαιούνται, σύμφωνα με τα παραπάνω, να πα- 
ρευρίσκονται στη διαδικασία αποσφράγισης των προ¬ 
σφορών, λαμβάνουν γνώση αυτών που συμμετέχουν 
στον διαγωνισμό, καθώς επίσης και των τιμών που προ- 
σφέρθηκαν. 

5. Μετά την παραπάνω διαδικασία, ο σχετικός φάκελος 
του διαγωνισμού, μαζί με τους σφραγισμένους φακέλους 
που περιέχουν τα οικονομικά στοιχεία των προσφορών, 
παραδίδεται στην αρμόδια υπηρεσία του ΙΙΒΕΑΑ. Οι 
σφραγισμένοι φάκελοι με τα οικονομικά στοιχεία των 
προσφορών, μετά την ολοκλήρωση της αξιολόγησης των 
λοιπών στοιχείων αυτών, επαναφέρονται, για όσες προ¬ 
σφορές κρίθηκαν αποδεκτές, στην Επιτροπή, για την 
αποσφράγισή τους, κατά την ημερομηνία και ώρα που 
ορίζεται από τη σχετική διακήρυξη ή πρόσκληση και όταν 
κριτήριο κατακύρωσης είναι η χαμηλότερη μόνο τιμή, 
ακολουθεί σχεπκή ανακοίνωση πμών, κατά τα ανωτέρω. 
Όσες προσφορές δεν κρίνονται όπ πληρούν πς τεχνικές 
προδιαγραφές, δεν αποσφραγίζονται, αλλά επιστρέφο- 
νται. Εφόσον η Επιτροπή αποσφράγισης των προσφορών 
είναι αρμόδια και για την αξιολόγησή τους, οι σφραγισμέ¬ 
νοι φάκελοι με τα οικονομικά στοιχεία των προσφορών 
παραμένουν σ’ αυτήν. 

Άρθρο 25 

Αξιολόγηση προσφορών 

1. Κριτήριο για την κατακύρωση προμήθειας και την τε¬ 
λική επιλογή προμηθευτή μπορεί να είναι είτε η χαμηλό¬ 
τερη τιμή είτε η συμφερότερη προσφορά, καθορίζεται δε 
στη διακήρυξη: 

2. Στην διακήρυξη ή στην πρόσκληση για υποβολή προ¬ 
σφοράς καθορίζεται αν η κατακύρωση γίνεται με βάση τη 
χαμηλότερη μόνο τιμή ή τη συμφερότερη προσφορά. 
Στην περίπτωση της συμφερότερης προσφοράς καθορί¬ 
ζονται κατά φθίνουσα σειρά σπουδαιότητας, όπου αυτό 
είναι δυνατόν, και τα στοιχεία με βάση τα οποία γίνεται η 
αξιολόγησή της. 

3. Γ ια την αξιολόγηση των προσφορών λαμβάνονται 
υπόψη κυρίως τα παρακάτω στοιχεία: 

α) Όταν για την τελική επιλογή του προμηθευτή, κριτή¬ 
ριο είναι μόνο η χαμηλότερη τιμή: (ί) Η συμφωνία της προ¬ 
φοράς προς τους όρους και τις τεχνικές προδιαγραφές της 
διακήρυξης και της πρόσκλησης, (ϋ) Ο ανταγωνισμός που 
αναπτύχθηκε, (ϊϋ) Η προσφερόμενη τιμή σε σχέση με τιμές 
που προσφέρθηκαν σε προηγούμενους διαγωνισμούς και 
την τρέχουσα στην αγορά τιμή, για όμοιο ή παρεμφερές 
προϊόν, (ϊν) Κάθε άλλο, κατά την κρίση της Επιτροπής, ου¬ 
σιώδες στοιχείο από το οποίο εξασφαλίζεται η καλή εκτέλε¬ 
ση της προμήθειας του προϊόντος. Η κατακύρωση, τελικά, 
γίνεται στον προμηθευτή του οποίου η προσφορά είναι απο¬ 
δεκτή, με βάση του καθοριζόμενους σπς τεχνικές προδια¬ 
γραφές και τη διακήρυξη, ουσιώδεις όρους, που προσφέ¬ 
ρει τη χαμηλότερη τιμή σύγκρισης. Ισότιμες θεωρούνται οι 
προφορές με την αυτή ακριβώς τιμή σύγκρισης και είναι 
σύμφωνες με τους όρους και τις τεχνικές προδιαγραφές 
της διακήρυξης και της πρόσκλησης. 

β) Όταν για την τελική επιλογή του προμηθευτή, κριτή¬ 
ριο είναι η συμφερότερη προσφορά: 

(ί) Η τιμή. 

(ϋ) Οι όροι πληρωμής. 

(ίϋ) Το κόστος εγκατάστασης, λειτουργίας και συντή¬ 
ρησης, όταν και όπως αυτά καθορίζονται συγκεκριμένα 
στη διακήρυξη. 

(ϊν) Η συμφωνία των προσφερομένων προϊόντων με συ¬ 
γκεκριμένα ουσιώδη τεχνικά χαρακτηριστικά των προδια¬ 
γραφών που καθορίζονται στη διακήρυξη. 

(ν) Η λειτουργικότητα και αποδοτικότητα των προϊό¬ 
ντων, με βάση τις τεχνικές απαιτήσεις της διακήρυξης. 

(νϊ) Η καταλληλότητα των προσφερομένων προϊόντων 
για την εξυπηρέτηση του σκοπού για τον οποίο προορίζε¬ 
ται. 

(νϋ) Η τυχόν απαιτούμενη ομοιογένεια του προϊόντος 
προς άλλο που ήδη χρησιμοποιείται από το ΙΙΒΕΑΑ. 

(νίϋ) Η παρεχόμενη εγγύηση καλής λειτουργίας ή δια- 
τήρησης. 

(ίχ) Η ποιότητα της εξυπηρέτησης (δβτνίοβ) μετά την 
πώληση και της τεχνικής βοήθειας εκ μέρους του προ¬ 
μηθευτή, καθώς και η εξασφάλιση ύπαρξης ανταλλα¬ 
κτικών. 

(χ) Η τυχόν απαιτούμενη ιδιαίτερη ικανότητα, πείρα, 
εξειδίκευση και ο διατιθέμενος εξοπλισμός εκ μέρους του 
προμηθευτή για την τεχνική υποστήριξη των ειδών. 

(χί) Ο χρόνος παράδοσης των προϊόντων, εφόσον το II- 
ΒΕΑΑ αποφαίνεται αιτιολογημένα ότι τούτο ασκεί επιρ¬ 
ροή στην προμήθεια. 

(χϋ) Κάθε άλλο στοιχείο, ανάλογα με τη φύση των υπό 
προμήθεια προϊόντων ή και των ιδιαιτέρων αναγκών του 
ΙΙΒΕΑΑ. 

Για την επιλογή της συμφερότερης προσφοράς, αξιο¬ 
λογούνται μόνο οι προσφορές που έχουν κριθεί ως τεχνι¬ 
κά αποδεκτές και σύμφωνες με τους λοιπούς όρους της 
διακήρυξης. Η κατακύρωση, τελικά, γίνεται στον εντός 
όρων και τεχνικών προδιαγραφών της διακήρυξης και της 
πρόσκλησης προμηθευτή, του οποίου η προσφορά κρί- 
θηκε οικονομοτεχνικά ως η πλέον συμφέρουσα. 

Η διαδικασία της οικονομοτεχνικής αξιολόγησης είναι η 
παρακάτω: 

Τα προαναφερόμενα στοιχεία αξιολόγησης, πλην των 
οικονομικών (τιμή, όροι πληρωμής και κόστος εγκατά¬ 
στασης, λειτουργίας και συντήρησης), ήτοι στοιχεία (ί), 
(ϋ), (ίϋ) κατατάσσονται σε δύο ομάδες: 

α) Ομάδα Τεχνικών Προδιαγραφών και Ποιότητας και 
Απόδοσης, όπου περιλαμβάνονται τα στοιχεία (ϊν), (ν), 
(νι), (νϋ). 


β) Ομάδα Τεχνικής Υποστήριξης και Κάλυψης, όπου πε¬ 
ριλαμβάνονται τα στοιχεία (νίϋ), (ίχ), (χ), (χΐ). 

Για τις παραπάνω δύο ομάδες, ορίζεται συντελεστής 
βαρύτητας που μπορεί να ανέρχεται μέχρι ποσοστό επί 
τοις εκατό 80 και 30 για κάθε ομάδα αντίστοιχα. Το άθροι¬ 
σμα των ποσοστών αυτών, ανέρχεται σε 100. 

Γ ια κάθε στοιχείο των ομάδων, καθορίζεται από τη δια¬ 
κήρυξη, ο επιμέρους συντελεστής βαρύτητας, ώστε το 
άθροισμά τους για κάθε ομάδα να ισούται με τον καθορι- 
σθέντα συντελεστή βαρύτητας της ομάδας. Όλα τα επι¬ 
μέρους στοιχεία των ομάδων, βαθμολογούνται αυτόνο¬ 
μα, με βάση τους 100 βαθμούς. 

Η βαθμολογία των επιμέρους στοιχείων των προσφο¬ 
ρών είναι 100, για τις περιπτώσεις που καλύπτονται ακρι¬ 
βώς οι τεχνικές προδιαγραφές. Επίσης, μειώνεται μέχρι 
80 βαθμούς, για τις περιπτώσεις που δεν καλύπτονται 
πλήρως οι τεχνικές προδιαγραφές, υπό την προϋπόθεση 
ότι οι αποκλίσεις των προδιαγραφών έχουν κριθεί ως 
επουσιώδεις και η προσφορά, ως τεχνικά αποδεκτή. 

Η σταθμισμένη βαθμολογία του κάθε στοιχείου των 
ομάδων είναι το γινόμενο του επιμέρους συντελεστή βα¬ 
ρύτητας του στοιχείου επί τη βαθμολογία του και η συνο¬ 
λική βαθμολογία της κάθε προσφοράς είναι το άθροισμα 
των σταθμισμένων βαθμολογιών όλων των στοιχείων και 
των δύο ομάδων. 

Η τελική βαθμολογία, με βάση τα παραπάνω, κυμαίνεται 
από 80 έως 120 βαθμούς. 

Για τη διαμόρφωση της συγκριτικής τιμής, λαμβάνονται 
υπόψη η τιμή της προσφοράς, οι όροι πληρωμής και όταν 
από τη διακήρυξη προβλέπεται το κόστος εγκατάστασης, 
λειτουργίας και συντήρησης. 

Συμφερότερη προσφορά είναι εκείνη που παρουσιάζει 
το μικρότερο λόγο της τιμής προσφοράς (συγκριτικής) 
προς τη βαθμολογία της. 

Τα στοιχεία που απαρτίζουν τις δύο ομάδες, οι συντε¬ 
λεστές βαρύτητας τόσο της κάθε ομάδας συνολικά όσο 
και των στοιχείων της κάθε ομάδας ξεχωριστά, καθορί¬ 
ζονται από το αρμόδιο όργανο που αποφασίζει την προ¬ 
μήθεια και αυτά αναφέρονται απαραίτητα στη διακήρυ¬ 
ξη- 

4. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη, με¬ 
τά από προηγούμενη γνωμοδότηση του αρμόδιου για την 
αξιολόγηση των αποτελεσμάτων του διαγωνισμού οργά¬ 
νου. 

5. Προσφορές που παρουσιάζουν, κατά την κρίση του 
αρμόδιου για την αξιολόγηση των αποτελεσμάτων του 
διαγωνισμού οργάνου, ουσιώδεις αποκλίσεις από τους 
όρους και τις τεχνικές προδιαγραφές της διακήρυξης και 
της πρόσκλησης, απορρίπτονται ως απαράδεκτες. Αντί¬ 
θετα, δεν απορρίπτονται προσφορές εάν οι παρουσιαζό- 
μενες αποκλίσεις κρίνονται ως επουσιώδεις, οπότε θεω¬ 
ρούνται τεχνικά αποδεκτές.. 

6. Αποκλίσεις από τους όρους της διακήρυξης ή από 
σημεία των τεχνικών προδιαγραφών, τ^υ έχουν χαρακτη¬ 
ριστεί στη διακήρυξη ως απαράβατοι οροί, είναι οπωσδή¬ 
ποτε ουσιώδεις και συνιστούν απόρριψη των προσφο¬ 
ρών. 

Άρθρο 26 

Κρίση αποτελέσματος διαγωνισμού 

Η αρμόδια Επιτροπή του Διαγωνισμού, με γνωμοδότη¬ 
σή της, μπορεί να προτείνει: 

α) Κατακύρωση της προμήθειας για ολόκληρη ή μεγα- 

λύτερη ή μικρότερη ποσότητα, εφόσον τούτο προβλέπε- 
ται στη διακήρυξη. Το ποσοστό αυτό δεν μπορεί, σύμφω¬ 
να με απόφαση του Δ.Σ. του ΙΙΒΕΑΑ, να υπερβαίνει το 30% 
στην περίπτωση μεγαλύτερης ποσότητας ή το 50% στην 
περίπτωση μικρότερης ποσότητας. Προκειμένου για κα- 
τακύρωση μέρους της διακηρυχθείσης ποσότητας, απαι¬ 
τείται συγκατάθεση του προμηθευτή. 

β) Ματαίωση των αποτελεσμάτων του διαγωνισμού και 
επανάληψή του με ενδεχόμενη τροποποίηση ή μη των 
όρων και των τεχνικών προδιαγραφών. 

γ) Ματαίωση των αποτελεσμάτων του διαγωνισμού και 
προσφυγή στη διαδικασία της διαπραγμάτευσης. 

δ) Συνέχιση του διαγωνισμού με την υποβολή νέων εγ¬ 
γράφων προσφορών, χωρίς τροποποίηση των όρων και 
των τεχνικών προδιαγραφών. 

ε) Κατανομή της προς προμήθεια ποσότητας, εφόσον 
πρόκειται για διαιρετό προϊόν, μεταξύ περισσοτέρων μει¬ 
οδοτών με ισότιμες ή ισοδύναμες προσφορές ή την διε¬ 
νέργεια κλήρωσης μεταξύ αυτών, για την επιλογή του 
προμηθευτή. Εφόσον το προϊόν δεν είναι διαιρετό, ο προ¬ 
μηθευτής μπορεί να επιλέγεται με κλήρωση, 
στ) Ματαίωση της προμήθειας. 

Άρθρο 27 

Συνέχιση διαγωνισμού 

1. Όταν ο διαγωνισμός αποτύχει ή κριθεί ασύμφορο το 
αποτέλεσμά του και η προμήθεια κρίνεται επείγουσα, ο 
διαγωνισμός μπορεί να συνεχιστεί με την υποβολή νέων 
κλειστών προσφορών από τους αρχικά συμμετέχοντες, οι 
οποίοι αξιολογήθηκαν, χωρίς τροποποίηση των όρων και 
των τεχνικών προδιαγραφών της διακήρυξης. 

2. Για τη συνέχιση του διαγωνισμού, απαιτείται απόφα¬ 
ση του Δ.Σ. του ΙΙΒΕΑΑ, ύστερα από εισήγηση της αρμό¬ 
διας Επιτροπής αξιολόγησης προσφορών και της αρμό¬ 
διας υπηρεσίας του ΙΙΒΕΑΑ. Με την απόφαση αυτή, καθο¬ 
ρίζεται η ημερομηνία και η ώρα συνέχισης του 
διαγωνισμού, που γίνεται ενώπιον της παραπάνω Επιτρο¬ 
πής. 

3. Σε περίπτωση που αποτύχει ή κριθεί ασύμφορος και 
πάλι ο διαγωνισμός, το ΙΙΒΕΑΑ μπορεί να προβεί στην 
προμήθεια από την ελεύθερη αγορά, με διαπραγμάτευ¬ 
ση. 

Άρθρο 28 

Ανακοίνωση κατακύρωσης - ανάθεσης 

1. Στον προμηθευτή, στον οποίο γίνεται κατακύρωση 
ή ανάθεση προμήθειας, αποστέλλεται σχετική ανακοί¬ 
νωση που περιλαμβάνει τουλάχιστον τα παρακάτω 
στοιχεία: 

α) Το είδος, 
β) Την ποσότητα 
γ) Την τιμή 

δ) Τη συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις 
τυχόν αποδεκτές τροποποιήσεις των όρων τούτων, 
ε) Την προθεσμία υπογραφής της σύμβασης. 

2. Με την ανακοίνωση, η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί, 
έχει αποδεικτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια υποχρεούται να προσέλθει μέσα σε δέ¬ 
κα (10) ημέρες από την ημερομηνία κοινοποίησης της 


ανακοίνωσης, για την υπογραφή της σχετικής σύμβασης, 
προσκομίζοντας και την προβλεπόμενη εγγύηση καλής 
εκτέλεσης αυτής. Ο προμηθευτής μπορεί να προσέλθει 
για υπογραφή της σύμβασης, το αργότερο μέσα σε δε¬ 
καπέντε (15) ημέρες από την ημερομηνία κοινοποίησης 
της ανακοίνωσης. 

4. Αν η κατακύρωση ή η ανάθεση γίνεται σε αλλοδαπό 
προμηθευτή, η ανακοίνωση απευθύνεται στον εκπρόσω¬ 
πό του στην Ελλάδα, αν υπάρχει, σε ανπ'θετη δε περίπτω¬ 
ση, στέλνεται σχετικό τηλεγράφημα ή τηλετύπημα στον 
αλλοδαπό προμηθευτή. Στην περίπτωση που η πληρωμή 
στον προμηθευτή προβλέπεται να γίνει με άνοιγμα πί¬ 
στωσης, η εγγύηση καλής εκτέλεσης μπορεί να κατατεθεί 
στον ανταποκριτή της Τράπεζας της Ελλάδος στο εξωτε¬ 
ρικό, η δε εγγύηση συμμετοχής παραμένει σε ισχύ και 
αποδεσμεύεται μετά την κατάθεση και αποδοχή της εγ¬ 
γύησης καλής εκτέλεσης. 

5. Εάν ο προμηθευτής στον οποίο γίνεται η ανακοίνωση 
δεν προσέλθει να υπογράψειτη σύμβαση, κηρύσσεται έκ¬ 
πτωτος, με απόφαση του Δ.Σ. του ΙΙΒΕΑΑ, ύστερα από ει¬ 
σήγηση της αρμόδιας υπηρεσίας, σύμφωνα με τα οριζό¬ 
μενα στο άρθρο 36 του παρόντος. 

Άρθρο 29 
Συμβάσεις 

1. Μετά την ανακοίνωση της κατακύρωσης ή ανάθεσης, 
καταρτίζεται από το ΙΙΒΕΑΑ η σχετική σύμβαση που υπο¬ 
γράφεται και από τα δύο συμβαλλόμενα μέρη. Οι συμβά¬ 
σεις θεωρούνται από τον Προϊστάμενο της Υπηρεσίας Οι¬ 
κονομικής Διαχείρισης και τη Δικηγόρο και υπογράφονται 
από τον Γενικό Διευθυντή του ΙΙΒΕΑΑ. 

2. Η σύμβαση περιλαμβάνει όλα τα στοιχεία της προμή¬ 
θειας υποχρεωτικά δε τα εξής: 

α) Το τόπο και χρόνο υπογραφής της σύμβασης, 
β) Τα συμβαλλόμενα μέρη, 
γ) Τα προς προμήθεια προϊόντα και την ποσότητα, 
δ) Την τιμή. 

ε) Τον τόπο, τρόπο και χρόνο παράδοσης των προϊό¬ 
ντων. 

στ) Τις τεχνικές προδιαγραφές των προϊόντων, 
ζ) Τις προβλεπόμενες εγγυήσεις, 
η) Τις προβλεπόμενες ρήτρες, 
θ) Τον τρόπο επίλυσης των τυχόν διαφορών, 
ι) Τον τρόπο και χρόνο πληρωμής, 
ια) Τον τρόπο επίλυσης των τυχόν διαφορών και 

ιβ) Τον τρόπο αναπροσαρμογής του συμβατικού τιμή¬ 
ματος, εφόσον προβλέπεται αναπροσαρμογή. 

3. Η σύμβαση χαρτοσημαίνεται σύμφωνα με τον Κώδι¬ 
κα Χαρτοσήμων. 

4. Το κείμενο της σύμβασης κατισχύει κάθε άλλου κει¬ 
μένου στο οποίο τούτο στηρίζεται, όπως προσφορά, δια¬ 
κήρυξη και απόφαση κατακύρωσης ή ανάθεσης εκτός κα¬ 
ταδήλων σφαλμάτων ή παραδρομών. 

5. Η σύμβαση τροποποιείται όταν τούτο προβλέπεται 
από συμβατικό όρο ή όταν συμφωνήσουν προς τούτο και 
τα δύο συμβαλλόμενα μέρη, ύστερα από γνωμοδότηση 
της αρμόδιας Επιτροπής. 

6. Η σύμβαση θεωρείται ότι εκτελέστηκε όταν: 

α) Παραδόθηκε ολόκληρη η ποσότητα ή, σε περίπτωση 
διαιρετού προϊόντος, η συμβατική ποσότητα που υπολεί¬ 
πεται κρίνεται από το ΙΙΒΕΑΑ ως ασήμαντη. 

β) Παραλήφθηκε οριστικά (ποσοτικά ή ποιοτικά) η πο¬ 
σότητα που παραδόθηκε. 

γ) Έγινε η αποπληρωμή του συμβατικού τμήματος, 

αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ) Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε¬ 
σμεύτηκαν οι σχετικές εγγυήσεις κατά τα προβλεπόμενα 
από τη σύμβαση. 

Άρθρο 30 
Εγγυήσεις 

1. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά¬ 
τη - μέλη της Ευρωπαϊκής Ένωσης και έχουν, σύμφωνα με 
τα ισχύοντα, το δικαίωμα αυτό. Τα αντίστοιχα έγγραφα 
των εγγυήσεων, αν δεν είναι διατυπωμένα στην Ελληνική 
γλώσσα, συνοδεύονται από επίσημη μετάφραση. 

2. Με την εγγυητική επιστολή -που αποτελεί αυτοτελή 
σύμβαση- το πιστωτικό ίδρυμα αναλαμβάνει την υποχρέ¬ 
ωση να καταβάλλει ορισμένο ποσό, με μόνη τη δήλωση 
εκείνου προς τον οποίο απευθύνεται, χωρίς να μπορεί να 
ερευνά, ούτε αν πράγματι υπάρχει ή αν είναι νόμιμη η 
απαίτηση (κύρια οφειλή). 

3. Οι εγγυήσεις προς το ΙΙΒΕΑΑ περιλαμβάνουν, κατ’ 
αρχήν: 

(α) Την ημερομηνία έκδοσης. 

(β) Τον εκδότη. 

(γ) Την υπηρεσία του ΙΙΒΕΑΑ προς την οποία απευθύνε¬ 
ται. 

(δ) Τον αριθμό της εγγύησης. 

(ε) Το ποσόν που καλύπτει η εγγύηση. 

(στ) Την πλήρη επωνυμία και τη διεύθυνση του προμη¬ 
θευτή, υπέρ του οποίου εκδίδεται η εγγύηση. 

(ζ) Τους όρους ότι: 

(ί) η εγγύηση παρέχεται ανέκκλητα και ανεπιφύλακτα, ο 
δε εκδότης παραιτείται της ένστασης της διζήσεως. 

(ϋ) το ποσόν της εγγύησης τηρείται στην διάθεση του II- 
ΒΕΑΑ και θα καταβληθεί ολικά ή μερικά μέσα σε τρεις (3) 
ημέρες μετά από απλή έγγραφη ειδοποίηση. 

(ϋί) σε περίπτωση κατάπτωσης της εγγύησης, το ποσόν 
της κατάπτωσης υπόκειται σε πάγιο τέλος χαρτοσήμου. 

(ϊν) ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από έγ¬ 
γραφο του ΙΙΒΕΑΑ που θα υποβληθεί πριν από την ημερο¬ 
μηνία λήξης της εγγύησης. 

4. Οι εγγυήσεις, σύμφωνα με τον παρόντα κανονισμό, 
διακρίνονται στις ακόλουθες κατηγορίες: 

α) Εγγυήσεις συμμετοχής στο διαγωνισμό, 
β) Εγγυήσεις καλής εκτέλεσης της σύμβασης 
και 

γ) Εγγυήσεις προκαταβολής. 

5. Εγγύηση συμμετοχής στον διαγωνισμό. 

α) Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί της συνολι¬ 
κής προΰπολογισθείσης δαπάνης, με Φ.Π.Α., εκτός εάν 
ορίζεται διαφορετικό ποσοστό στην διακήρυξη ή την πρό¬ 
σκληση. 

β) Όταν ο διαγωνισμός αφορά προϊόντα και επιτρέπεται 
από την διακήρυξη η προσφορά μερικών από αυτά, γίνε¬ 
ται δεκτή προσφορά και στην περίπτωση που η εγγύηση 
δεν καλύπτει το προβλεπόμενο ποσοστό της αξίας όλων 
των προσφερομένων προϊόντων, αρκεί αυτή να καλύπτει 
το ποσοστό που αναλογεί στην αξία του ελάχιστου αριθ¬ 
μού προϊόντων που προβλέπεται από τη διακήρυξη, η δε 
κατακύρωση περιορίζεται στα προϊόντα που καλύπτονται 
από την εγγύηση. 


γ) Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει 
δεκτή, εφόσον η εγγύηση υπολείπεται μέχρι ποσοστό 
5%. 

δ) Η εγγύηση συμμετοχής περιλαμβάνει, εκτός των 
στοιχείων της παρ. 3, και τα ακόλουθα: 

(ί) Την σχετική διακήρυξη, την ημερομηνία του διαγωνι¬ 
σμού και τα προς προμήθεια προϊόντα. 

(ϋ) Την ημερομηνία λήξης της ισχύος της εγγύησης (η 
εγγύηση πρέπει να ισχύει τουλάχιστον επί ένα μήνα μετά 
τη λήξη του χρόνου της προσφοράς που ζητά η διακήρυ¬ 
ξη). 

ε) Αναγκαία στοιχεία εγγύησης συμμετοχής, κατά την 
υποβολή της με την προσφορά, είναι: 

(ί) η ανάληψη υποχρέωσης από το πιστωτικό ίδρυμα να 
καταβάλλει ορισμένο ποσό με μόνη τη δήλωση εκείνου 
προς τον οποίο απευθύνεται. 

(ϋ) ο αριθμός της διακήρυξης. 

(ϋί) το ποσόν που καλύπτει η εγγύηση. 

(ϊν) η ημερομηνία έκδοσής της. 

(ν) τα στοιχεία του προμηθευτή υπέρ του οποίου εκδί- 
δεται. 

Τυχόν ελλείψεις της εγγύησης συμμετοχής πέραν των 
αναγκαίων στοιχείων, μπορούν να καλύπτονται εκ των 
υστέρων. 

6. Εγγύηση καλής εκτέλεσης της σύμβασης. 

α) Ο προμηθευτής, στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής 
εκτέλεσης των όρων της σύμβασης, το ύψος της οποίας 
ανπστοιχεί σε ποσοστό 10% της συνολικής συμβατικής 
αξίας, χωρίς Φ.Π.Α., εκτός εάν ορίζεται διαφορετικά στην 
διακήρυξη ή την πρόσκληση. 

β) Η εγγύηση κατατίθεται προ ή κατά την υπογραφή της 
σύμβασης. 

γ) Η εγγύηση καλής εκτέλεσης περιλαμβάνει, εκτός των 
στοιχείων της παρ. 3 και τα ακόλουθα: (ί) Τον αριθμό της 
σχετικής σύμβασης και τα προς προμήθεια προϊόντα, (ϋ) 
Την ημερομηνία λήξης της ισχύος της εγγύησης. Ο χρό¬ 
νος ισχύος της εγγύησης πρέπει να είναι μεγαλύτερος 
από το συμβατικό χρόνο παράδοσης, κατά το χρόνο που 
με βάση τη σύμβαση ο αγοραστής υποχρεούται να παρα- 
λάβει τα προϊόντα, πλέον δύο (2) μήνες ή μεγαλύτερος, 
εφόσον αυτό ορίζεται από τη διακήρυξη. 

7. Εγγύηση προκαταβολής. 

α) Με την υπογραφή της σύμβασης και εφόσον προ- 
βλέπεται από αυτήν, χορηγείται στον προμηθευτή προ¬ 
καταβολή σε ποσοστό μέχρι 50% της συνολικής συμβατι¬ 
κής αξίας, χωρίς Φ.Π.Α.. Η προκαταβολή είναι έντοκη από 
της καταβολής, επιβαρυνόμενη με το ύψος επιτοκίου που 
καθορίζεται με απόφαση του Υπουργού Οικονομικών, βά¬ 
σει των διατάξεων του άρθρου 84 του Ν. 2362/1995 και 
χορηγείται με κατάθεση ισόποσης εγγύησης. Το ποσό 
της προκαταβολής που χορηγείται και ο τόκος που αντι¬ 
στοιχεί σ’ αυτήν μέχρι την οριστική ποσοτική και ποιοτική 
παραλαβή του προϊόντος από το ΙΙΒΕΑΑ, συμψηφίζεται 
κατά την εξόφληση της συμβατικής αξίας ή της αξίας κά¬ 
θε τμηματικής παράδοσης. 

β) Η εγγύηση προκαταβολής περιλαμβάνει και τα στοι¬ 
χεία που αναφέρονται στις παραγράφους 3 και 6γ. 

8. Εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγ¬ 
γύησης καλής εκτέλεσης και μέσα σε πέντε (5) ημέρες 
από την υπογραφή της σύμβασης. Οι εγγυήσεις των λοι- 

πών προμηθευτών που έλαβαν μέρος στον διαγωνισμό 
επιστρέφονται μέσα σε πέντε (5) ημέρες από την ημερο¬ 
μηνία ανακοίνωσης της κατακύρωσης ή ανάθεσης. 

9. Οι εγγυήσεις καλής εκτέλεσης της σύμβασης και 
προκαταβολής επιστρέφονται μετά την οριστική ποσοτι¬ 
κή και ποιοτική παραλαβή του προϊόντος και ύστερα από 
την εκκαθάριση των τυχόν απαιτήσεων από τους δύο συμ¬ 
βαλλόμενους. Σε περίπτωση που το προϊόν είναι διαιρετό 
και η παράδοση γίνεται, σύμφωνα με τη σύμβαση, τμημα¬ 
τικά, οι εγγυήσεις αποδεσμεύονται σταδιακά, κατά ποσόν 
που αναλογεί στην αξία του μέρους της ποσότητας που 
παραλήφθηκε οριστικά. Για την σταδιακή αποδέσμευση 
των εγγυηπκών επιστολών καλής εκτέλεσης και προκα¬ 
ταβολής, απαιτείται προηγούμενη γνωμοδότηση του αρ¬ 
μοδίου συλλογικού οργάνου. Εάν στο πρωτόκολλο παρα¬ 
λαβής αναφέρονται παρατηρήσεις ή υπάρχει εκπρόθε¬ 
σμη παράδοση, η παραπάνω σταδιακή αποδέσμευση 
γίνεται μετά την αντιμετώπιση, κατά τα προβλεπόμενα, 
των παρατηρήσεων και του εκπροθέσμου. 

10. Εγγύηση συμμετοχής και καλής εκτέλεσης μπορεί να 
ζητηθεί και σπς προμήθειες με τη διαδικασία της διαπραγ¬ 
μάτευσης, ενώ στον πρόχειρο διαγωνισμό δεν απαιτούνται. 

11. Στην περίπτωση ένωσης προμηθευτών, οι εγγυή¬ 
σεις περιλαμβάνουν και τον όρο ότι η εγγύηση καλύπτει 
τις υποχρεώσεις όλων των μελών της ένωσης. 

12. Εφόσον από τη διακήρυξη προβλέπεται εγγύηση 
καλής λειτουργίας ή διατήρησης, ο προμηθευτής υπο- 
χρεούται να καταθέσει χρηματική εγγύηση πριν από την 
έναρξη του χρόνου καλής λειτουργίας ή διατήρησης. Η 
αξία, ο χρόνος ισχύος και κάθε ειδικότερος όρος της εγ¬ 
γύησης, καθορίζονται στη διακήρυξη. 

13. Έντοκα γραμμάτια Δημοσίου. 

α) Οι τίτλοι των εντόκων γραμματίων ή των ομολόγων 
του Δημοσίου γίνονται δεκτοί στην ονομασπκή τους αξία, 
ως εγγύηση συμμετοχής στους διαγωνισμούς. 

β) Σε περίπτωση που συντρέχουν οι οριζόμενες από την 
παρούσα απόφαση περιπτώσεις κατάπτωσης της εγγύη¬ 
σης συμμετοχής, γίνεται εκποίηση των εντόκων γραμμα¬ 
τίων του Δημοσίου, στην αξία που αντιπροσωπεύουν κα¬ 
τά το χρόνο της εκποίησής τους. 

γ) Η επιστροφή των εντόκων γραμματίων ή των ομολό¬ 
γων του Δημοσίου, γίνεται με παραλαβή τούτων από τον 
δικαιούχο ή εξουσιοδοτημένο εκπρόσωπό του με την 
υπογραφή σχετικού αποδεικτικού παραλαβής. 

Άρθρο 31 

Αυξομείωση συμβατικών ποσοτήτων 

1. Το ΙΙΒΕΑΑ έχει δικαίωμα να περιλάβει στη διακήρυξη 
όρο, βάσει του οποίου, κατά τη διάρκεια της ισχύος 
τηςσυμβάσεως μπορεί να αυξομειώνει τις αρχικές ποσό- 
τητες της προμήθειας σε ποσοστό μέχρι 30%. 

2. Η αυξομείωση μπορεί να αφορά σε όλες ή σε μερικές 
κατηγορίες προϊόντων, ο δε προμηθευτής υποχρεούται 
να παραδίδει τις νέες ποσότητες με τους ίδιους συμβατι¬ 
κούς όρους. 

ΚΕΦΑΛΑΙΟ Γ 

ΕΚΤΕΛΕΣΗ ΠΡΟΜΗΘΕΙΩΝ 
Άρθρο 32 

Παράδοση προϊόντων 

1.0 προμηθευτής υποχρεούται να παραδίδει το προϊόν 


μέσα στα χρονικά όρια και με τον τρόπο που ορίζεται στη 
σύμβαση. 

2.0 συμβατικός χρόνος παράδοσης μπορεί με απόφα¬ 
ση του Δ.Σ. του ΙΙΒΕΑΑ, ύστερα από σχετικό αίτημα του 
προμηθευτή που υποβάλλεται υποχρεωτικά πριν από τη 
λήξη του συμβατικού χρόνου και εισήγηση της αρμόδιας 
υπηρεσίας, να παρατείνεται κατά ανώτατο χρονικό διά¬ 
στημα μέχρι το 1/2του συμβαπκού χρόνου. Μετά τη λήξη 
του συμβατικού χρόνου παράδοσης, το προϊόν δενπαρα- 
λαμβάνεται από την αρμόδια Επιτροπή μέχρι την έκδοση 
της απόφασης σχετικά με την αιτηθείσα παράταση, άσχε¬ 
τα αν το αίτημα του προμηθευτή υποβλήθηκε έγκαιρα. Ο 
προμηθευτής κηρύσσεται έκπτωτος σε περίπτωση που 
λήξει ο συμβατικός χρόνος παράδοσης και δεν υποβλή¬ 
θηκε έγκαιρα αίτημα παράτασής του ή έληξε ο παρατα- 
θείς κατά τα ανωτέρω χρόνος, χωρίς να παραδοθεί το 
προϊόν. 

3. Ο προμηθευτής υποχρεούται να ειδοποιείτο ΙΙΒΕΑΑ 
και την αρμόδια Επιτροπή για την ημερομηνία που προπ'- 
θεται να παραδώσει το προϊόν, τουλάχιστον πέντε (5) ερ¬ 
γάσιμες ημέρες νωρίτερα, εκτός αν άλλως ορίζεται στη 
σύμβαση. 

4. Μετά από κάθε προσκόμιση προϊόντος, ο προμηθευ¬ 
τής υποχρεούται να υποβάλει στην αρμόδια υπηρεσία 
αποδεικτικό θεωρημένο, στο οποίο να αναφέρονται η 
ημερομηνία προσκόμισης του προϊόντος, η ποσότητα και 
ο αριθμός της σύμβασης σε εκτέλεση της οποίας προ¬ 
σκομίστηκε. 

5.0 συμβατικός χρόνος παράδοσης μπορεί, με απόφα¬ 
ση του Δ.Σ. του ΙΙΒΕΑΑ, ύστερα από εισήγηση της αρμό¬ 
διας υπηρεσίας, να μετατίθεται. Μετάθεση γίνεται σε πε¬ 
ρίπτωση σοβαροτάτων λόγων που συνιστούν ανπκειμενι- 
κή αδυναμία εμπρόθεσμης παράδοσης των συμβατικών 
προϊόντων ή σε περιπτώσεις που συντρέχουν λόγοι ανω- 
τέρας βίας. Στις περιπτώσεις μετάθεσης του συμβατικού 
χρόνου παράδοσης, δεν επιβάλλονται κυρώσεις. 

Άρθρο 33 

Παραλαβή προϊόντων 

1. Η παραλαβή των προϊόντων γίνεται από τις κατά το 
άρθρο 39 Επιτροπές Παραλαβής. 

2. Κατά την διαδικασία παραλαβής των προϊόντων κα¬ 
λείται να παραστεί, εφόσον το επιθυμεί, ο προμηθευτής 
και διενεργείται ποσοπκός και ποιοτικός έλεγχος. Ο ποι¬ 
οτικός έλεγχος, εφόσον δεν ορίζεται διαφορετικά στη 
σύμβαση, ενεργείται: 

α) Με μακροσκοπική εξέταση. 

β) Με χημική ή μηχανική εξέταση. 

γ) Με πρακπκή δοκιμασία. 

δ) Με όλους ή όσους από τους παραπάνω τρόπους 
χρειάζεται, ανάλογα με το προς προμήθεια προϊόν, ή και 
με οποιονδήποτε άλλο ενδεικνυόμενο τρόπο, κατά την 
κρίση της αρμόδιας Επιτροπής. 

3. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από την αρμόδια Επι¬ 
τροπή οριστικό πρωτόκολλο (παραλαβής ή απόρριψης), 
μετά τη διενέργεια του μακροσκοπικού ελέγχου. Όταν η 
σύμβαση προβλέπει, εκτός από τη μακροσκοπική εξέτα¬ 
ση, και άλλους ελέγχους (όπως χημική εξέταση, μηχανική 
εξέταση, πρακπκή δοκιμασία), συντάσσεται από την αρ¬ 
μόδια Επιτροπή, εκτός από το πρωτόκολλο μακροσκοπι¬ 
κού ελέγχου και δειγματοληψίας, και ορισπκό πρωτόκολ¬ 
λο (παραλαβής ή απόρριψης), μετά τα αποτελέσματα των 
ελέγχων τούτων. Εάν, λόγω της φύσης του είδους, όλοι οι 

προβλεπόμενοι από τη σύμβαση έλεγχοι γίνονται από την 
αρμόδια Επιτροπή και δεν μεσολαβούν εργαστηριακοί 
και λοιποί έλεγχοι για τη σύνταξη του οριστικού πρωτο¬ 
κόλλου, τούτο συντάσσεται από την Επιτροπή, χωρίς να 
προηγηθεί σύνταξη πρωτοκόλλου μακροσκοπικού ελέγ¬ 
χου και δειγματοληψίας. 

4. Σε περίπτωση που η αρμόδια Επιτροπή απορρίψειτο 
προϊόν, αναφέρει στο σχετικό πρωτόκολλο τις παρεκκλί¬ 
σεις που παρουσιάζει τούτο από τους όρους της σύμβα¬ 
σης και τους λόγους της απόρριψης και γνωματεύει αν το 
προϊόν μπορεί να χρησιμοποιηθεί. Εφόσον κριθεί ότι οι 
παρεκκλίσεις του προϊόντος δεν επηρεάζουν την καταλ- 
ληλότητά του και μπορεί να χρησιμοποιηθεί, μπορεί να 
εγκριθεί η παραλαβή του προϊόντος που απορρίφθηκε με 
η χωρίς έκπτωση επί της συμβατικής τιμής, με απόφαση 
του Δ.Σ. του ΙΙΒΕΑΑ ή του εξουσιοδοτημένου από αυτό 
οργάνου. Ύστερα από την απόφαση αυτή, η αρμόδια Επι¬ 
τροπή υποχρεούται να προβεί στην παραλαβή προϊόντος 
και να συντάξει σχετικό πρωτόκολλο οριστικής παραλα¬ 
βής, σύμφωνα μετά αναφερόμενα στην απόφαση. Εάν το 
προϊόν απορριφθεί από την αρμόδια Επιτροπή, λόγω πα¬ 
ρεκκλίσεων που διαπιστώθηκαν κατά το μακροσκοπικό 
έλεγχο, η Επιτροπή δεν προβαίνει στη λήψη και αποστο¬ 
λή δειγμάτων και αντιδειγμάτων για άλλους περαιτέρω 
ελέγχους. Τα παραπάνω δείγματα λαμβάνονται και απο- 
στέλλονται προς έλεγχο στην περίπτωση που, με απόφα¬ 
ση του Δ.Σ. του ΙΙΒΕΑΑ, εγκρίθηκε η μακροσκοπική παρα¬ 
λαβή του προϊόντος που απορρίφθηκε από την Επιτροπή, 
λόγω παρεκκλίσεων που διαπιστώθηκαν κατά το μακρο¬ 
σκοπικό έλεγχο. Στην περίπτωση αυτή, το οριστικό πρω¬ 
τόκολλο (παραλαβής ή απόρριψης) συντάσσεται μετά τα 
αποτελέσματα του ελέγχου των δειγμάτων. Με απόφαση 
του Δ.Σ. του ΙΙΒΕΑΑ, ύστερα από εισήγηση της αρμόδιας 
υπηρεσίας, μπορεί να εγκριθεί η παραλαβή του προϊό¬ 
ντος για το οποίο η Επιτροπή συνέταξε οριστικό πρωτό¬ 
κολλο, στο οποίο αναφέρει παρεκκλίσεις από τους όρους 
της σύμβασης, με ή χωρίς έκτπωση. 

5. Σε Δευτεροβάθμια Επιτροπή παραπέμπονται για επα¬ 
νεξέταση περιπτώσεις προϊόντων που απορρίπτονται ή 
κρίνονται παραληπτέα με αποκλίσεις που διαπιστώνονται 
κατά το μακροσκοπικό έλεγχο ή από άλλους ελέγχους 
που διενεργεί Πρωτοβάθμια Επιτροπή. Η παραπομπή, κα¬ 
τά τα ανωτέρω, γίνεται ύστερα από σχετικό αίτημα του 
προμηθευτή ή αυτεπάγγελτα από το ΙΙΒΕΑΑ. Η Δευτερο¬ 
βάθμια Επιτροπή προβαίνει, κατά περίπτωση, στους 
ελέγχους που διενεργεί και η Πρωτοβάθμια Επιτροπή και 
συντάσσει σχετικό πρωτόκολλο (παραλαβής ή απόρρι¬ 
ψης). Σε περίπτωση που η σύμβαση προβλέπει, εκτός από 
το μακροσκοπικό έλεγχο, και άλλους ελέγχους, η Επιτρο¬ 
πή, αν το προϊόν κρίνεται από αυτήν παραληπτέο με βάση 
τον μακροσκοπικό έλεγχο, λαμβάνει και αποστέλλει τα 
προβλεπόμενα δείγματα και αντιδείγματα. Στην περίπτω¬ 
ση που το προϊόν κρίνεται από την Επιτροπή απορριπτέο, 
με βάση τον μακροσκοπικό έλεγχο, δεν προβαίνει σε δειγ¬ 
ματοληψία και στους τυχόν περαιτέρω προβλεπόμενους 
ελέγχους. 

Το αίτημα για επανεξέταση προϊόντος σε Δευτεροβάθ¬ 
μια Επιτροπή υποβάλλεται από τον προμηθευτή μέσα σε 
ανατρεπτική προθεσμία είκοσι (20) ημερών από την ημε¬ 
ρομηνία κοινοποίησης της σχετικής απόφασης. Τα έξοδα 
της παραλαβής βαρύνουν τον προμηθευτή εφόσον τα 
προϊόντα απορριφθούν οριστικά ή παραληφθούν με έκ¬ 
πτωση, ανεξάρτητα αν η ανάθεση για επανεξέταση γίνε¬ 
ται μετά από αίτημα του προμηθευτή ή αυτεπάγγελτα. Τα 


έξοδα αυτά καταλογίζονται με απόφαση του Προέδρου 
του Δ.Σ. του ΙΙΒΕΑΑ και εκπίπτονται από το ποσόν που δι¬ 
καιούται ο προμηθευτής ή εισπράττονται από την εγγύη¬ 
ση καλής εκτέλεσης της σύμβασης. 

6. Τα πρωτόκολλα που συντάσσονται από τις αρμόδιες 
Επιτροπές (Πρωτοβάθμιες ή Δευτεροβάθμιες), κοινοποι¬ 
ούνται υποχρεωτικά και στους προμηθευτές. 

7. Με απόφαση του Δ.Σ. του ΙΙΒΕΑΑ μπορεί να παραπέ- 
μπεται δειγματοληπτικά για επανεξέταση προϊόν σε ειδι¬ 
κή Επιτροπή, που συγκροτείται προς τούτο, ακόμα και 
στην περίπτωση που παραλήφθηκε οριστικά από Πρωτο¬ 
βάθμια Επιτροπή. Στην περίπτωση αυτή, ισχύουν για το II- 
ΒΕΑΑ και για τον προμηθευτή τα αναφερόμενα στην πα¬ 
ράγραφο 5 του παρόντος άρθρου. 

Άρθρο 34 

Χρόνος παραλαβής προϊόντων 

1. Η παραλαβή των προϊόντων και η σύνταξη των σχετι¬ 
κών πρωτοκόλλων παραλαβής πραγματοποιείται μέσα 
στον καθορισμένο από τη σύμβαση χρόνο. 

2. Σε περίπτωση που η σύμβαση προβλέπει μακρο¬ 
σκοπική εξέταση ή άλλους ελέγχους που διενεργού- 
νται από την ίδια Επιτροπή ή και ελέγχους που διενερ- 
γούνται από άλλα όργανα (όπως εργαστήρια, δοκιμα¬ 
στήρια) που ανήκουν στο ΙΙΒΕΑΑ, ο συμβατικός χρόνος 
παραλαβής αρχίζει από την ημερομηνία πραγματικής 
προσκόμισης του προϊόντος. Σε περίπτωση που η σύμ¬ 
βαση προβλέπει, εκτός από μακροσκοπική εξέταση, και 
άλλους ελέγχους που διενεργούνται από άλλα όργανα 
που δεν ανήκουν στο ΙΙΒΕΑΑ, ο συμβατικός χρόνος πα¬ 
ραλαβής δεν αρχίζει από την ημερομηνία πραγματικής 
προσκόμισης του προϊόντος, αλλά από την ημερομηνία 
κοινοποίησης των αποτελεσμάτων του ελέγχου στην 
Επιτροπή. Εφόσον ο προμηθευτής δεν τηρήσει την υπο¬ 
χρέωση του άρθρου 33 παρ. 3 του παρόντος, ο συμβα¬ 
τικός χρόνος παραλαβής αρχίζει από την ημερομηνία 
που η αρμόδια Επιτροπή είναι σε θέση να προβεί στη 
διαδικασία παραλαβής. 

3. Εάν η παραλαβή του προϊόντος και η σύνταξη του 
σχετικού πρωτοκόλλου δεν πραγματοποιηθεί από την 
Επιτροπή μέσα στον οριζόμενο από τη σύμβαση χρόνο, 
θεωρείται ότι η παραλαβή συντελέστηκε αυτοδίκαια, ένα 
μήνα μετά την υποβολή εκ μέρους του προμηθευτή σχε¬ 
τικής έγγραφης όχλησης, με κάθε επιφύλαξη των δικαιω¬ 
μάτων του ΙΙΒΕΑΑ και εκδίδεται προς τούτο σχετική από¬ 
φαση του Προέδρου του Δ.Σ. του ΙΙΒΕΑΑ, με βάση μόνο το 
θεωρημένο από την Υπηρεσία που παραλαμβάνειταπροϊ- 
όντα, αποδεικτικό προσκόμισης/παράδοσης τούτων. 
Στην περίπτωση αυτή, εκδίδεται δελτίο εισαγωγής του 
προϊόντος και εγγράφεται στα βιβλία του, προκειμένου να 
πραγματοποιηθεί η πληρωμή του προμηθευτή. 

4. Ανεξάρτητα από την κατά τα ανωτέρω αυτοδίκαιη πα¬ 
ραλαβή και την πληρωμή του προμηθευτή, πραγματοποι¬ 
ούνται οι προβλεπόμενοι από τη σύμβαση έλεγχοι από 
Επιτροπή που συγκροτείται με απόφαση του Προέδρου 
του Δ.Σ. του ΙΙΒΕΑΑ, στην οποία δε μπορεί να συμμετέ¬ 
χουν ο Πρόεδρος και τα μέλη της Επιτροπής που δεν 
πραγματοποίησε την παραλαβή στον προβλεπόμενο από 
τη σύμβαση χρόνο, καθώς και όταν: 

α) Τα προϊόντα κρίνονται απορριπτέα, ο προμηθευ¬ 
τής υποχρεούται κατά περίπτωση να τα αντικαταστή¬ 
σει ή να επανορθώσει τις ατέλειες, σύμφωνα με τα 
ισχύοντα, αλλιώς υπόκειται στις προβλεπόμενες σχετι¬ 
κές κυρώσεις. 

β) Τα προϊόντα παρουσιάζουν αποκλίσεις από τους 
όρους της σύμβασης κρίνονται όμως παραληπτέα, ο προ¬ 
μηθευτής υποχρεούται στην αποκατάσταση τούτων, 
ειρόσον είναι δυνατό, ή στην καταβολή ποσού που αντι¬ 
στοιχεί σε έκπτωση επί της συμβατικής τιμής, εφόσον 
αποφασιστεί η παραλαβή με έκπτωση. Και στις δύο περι¬ 
πτώσεις, εκδίδεται απόφαση του Προέδρου του Δ.Σ. του 
ΙΙΒΕΑΑ, ύστερα από γνωμοδότηση της Επιτροπής. Η Επι¬ 
τροπή Παραλαβής προβαίνει σε όλες τις διαδικασίες πα¬ 
ραλαβής που προβλέπονται από τη σύμβαση και συντάσ¬ 
σει σχετικό πρωτόκολλο. Οποιαδήποτε ενέργεια που τυ¬ 
χόν έγινε από την αρχική αρμόδια Επιτροπή δεν 
λαμβάνεται υπόψη. 

Άρθρο 35 

Απόρριψη συμβατικών προϊόντων - αντικατάσταση 

1. Σε περίπτωση ορισπκής απόρριψης ολόκληρης ή μέ¬ 
ρους της συμβατικής ποσότητας του προϊόντος με από¬ 
φαση του Δ.Σ. του ΙΙΒΕΑΑ, ύστερα από εισήγηση της αρ¬ 
μόδιας υπηρεσίας του ΙΙΒΕΑΑ, μπορεί να εγκρίνεται αντι¬ 
κατάστασή της με άλλη που είναι σύμφωνη με τους όρους 
της σύμβασης, μέσα σε τακτή προθεσμία που ορίζεται 
από την απόφαση αυτή. Η προθεσμία αυτή δεν μπορεί να 
είναι μεγαλύτερη του 1/2 του συνολικού συμβατικού χρό¬ 
νου. Σε περίπτωση που η αντικατάσταση γίνεται μετά τη 
λήξη του, ο προμηθευτής θεωρείται εκπρόθεσμος και 
υπόκειται σε κυρώσεις, λόγω εκπρόθεσμης παράδοσης. 
Εάν ο προμηθευτής δεν αντικαταστήσει τα προϊόντα που 
απορρίφθηκαν μέσα στην προθεσμία που του τάχθηκε και 
εφόσον έχει λήξει ο συμβατικός χρόνος, κηρύσσεται έκ¬ 
πτωτος και υπόκειται στις προβλεπόμενες κυρώσεις, λό¬ 
γω της μη παράδοσης. 

2. Η επιστροφή των προϊόντων που απορρίφθηκαν, γίνε¬ 
ται μετά την προσκόμιση ίσης ποσότητας με την απορρι- 
φθείσα και αφού αυτή παραληφθεί ορισπκά. Στην περίπτω¬ 
ση αυτή, ο προμηθευτής υποχρεούται να παραλάβει την 
ποσότητα που απορρίφθηκε και αντικαταστάθηκε μέσα σε 
είκοσι (20) ημέρες από την ημερομηνία της οριστικής πα¬ 
ραλαβής της νέας ποσότητας. Η προθεσμία αυτή μπορεί να 
παραταθεί, ύστερα από αίτημα του προμηθευτή, που υπο¬ 
βάλλεται απαραίτητα πέντε (5) ημέρες τουλάχιστον πριν 
απότηνεκπνοήτης, με απόφαση του Δ.Σ. του ΙΙΒΕΑΑ, με την 
οποία και επιβάλλεται πρόσημο (2,5%) επί της συμβατικής 
αξίας της συγκεκριμένης ποσότητας. Εάν παρέλθει η προ¬ 
θεσμία αυτή και η παράταση που τυχόν χορηγηθεί, και ο 
προμηθευτής δεν παρέλαβε την απορριφθείσα ποσότητα, 
το ΙΙΒΕΑΑ μπορεί να προβεί στην καταστροφή ή εκποίηση 
της ποσότητας αυτής, κατά τα ισχύοντα. 

3. Με απόφαση του Δ.Σ. του ΙΙΒΕΑΑ, ύστερα από εισή¬ 
γηση της αρμόδιας υπηρεσίας του ΙΙΒΕΑΑ, μπορεί να 
εγκριθεί η επιστροφή στον προμηθευτή των προϊόντων 
που απορρίφθηκαν πριν απάτην αντικατάστασή τους, με 
την προϋπόθεση ότι ο προμηθευτής καταθέτει χρηματική 
εγγύηση που καλύπτει την αξία της ποσότητας που απορ¬ 
ρίφθηκε. 

Αρθρο 36 

Κήρυξη προμηθευτού έκπτωτου 

1.0 προμηθευτής που δεν προσέρχεται μέσα στην προ¬ 
θεσμία που ορίζεται να υπογράψει την σχετική σύμβαση, 
κηρύσσεται υποχρεωτικά έκπτωτος από την κατακύρωση 
ή ανάθεση που έγινε στο όνομά του και από κάθε δικαίω¬ 
μα που απορρέει από αυτήν, με απόφαση του Προέδρου 
του Δ.Σ. του ΙΙΒΕΑΑ. 


2. Με την ίδια διαδικασία, ο προμηθευτής κηρύσσεται 
υποχρεωτικά έκπτωτος από τη σύμβαση και από κάθε δι¬ 
καίωμά του που απορρέει από αυτήν, εφόσον δεν παρέ¬ 
δωσε ή αντικατέστησε τα συμβαπκά προϊόντα μέσα στο 
συμβαηκό χρόνο ή στο χρόνο παράτασης που του δόθη¬ 
κε, σύμφωνα με όσα προβλέπονται στο άρθρο 32 του πα¬ 
ρόντος. 

3.0 προμηθευτής δεν κηρύσσεται έκπτωτος: 

α) Όταν η σύμβαση δεν υπογράφτηκε ή το προϊόν δεν 
παραδόθηκε ή δεν ανπκαταστάθηκε με ευθύνη του ΙΙΒΕ- 
ΑΑκαι 

β) Όταν συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου από 
την προμήθεια, μπορεί να του παρασχεθεί η δυνατότητα 
παράδοσης των προϊόντων μέχρι την προηγουμένη της 
ημερομηνίας διενέργειας του νέου διαγωνισμού που έχει 
προκηρυχθεί, εφόσον αποδέχεται την καταβολή των εξό¬ 
δων και τυχόν αποζημιώσεων. 

5. Στον προμηθευτή που κηρύσσεται έκπτωτος από την 
κατακύρωση - ανάθεση ή σύμβαση επιβάλλονται, με από¬ 
φαση του Προέδρου του Δ.Σ. του ΙΙΒΕΑΑ, ύστερα από 
γνωμοδότηση της αρμόδιας υπηρεσίας, αθροιστικά ή 
διαζευτικά, οι παρακάτω κυρώσεις: 

α) Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης, κατά περίπτωση. 

β) Προμήθεια του προϊόντος σε βάρος του έκπτωτου 
προμηθευτή. Στην περίπτωση αυτή, η επιλογή του νέου 
προμηθευτή μπορεί να γίνει είτε από τους υπόλοιπους 
συμμετέχοντες στο διαγωνισμό, είτε με διενέργεια διαγω¬ 
νισμού, είτε με διαπραγμάτευση, αν συντρέχουν οι προϋ¬ 
ποθέσεις του άρθρου 7 του παρόντος. Κάθε άμεση ή έμ¬ 
μεση προκαλούμενη ζημιά του ΙΙΒΕΑΑ ή η τυχόν διαφορά 
που θα προκύψει, καταλογίζεται σε βάρος του έκπτωτου 
προμηθευτή. Ο καταλογισμός αυτός γίνεται ακόμα και 
στην περίπτωση που δεν πραγματοποιείται νέα προμή¬ 
θεια, κατά τα παραπάνω οριζόμενα. Στην περίπτωση αυτή, 
ο υπολογισμός του καταλογιζόμενου ποσού γίνεται με βά¬ 
ση κάθε στοιχείο κατά την κρίση του ΙΙΒΕΑΑ και με βάσηπς 
αρχές της καλής πίστης και των συναλλακτικών ηθών. 

γ) Προσωρινός ή διαρκής αποκλεισμός του προμηθευ¬ 
τή από τις προμήθειες του ΙΙΒΕΑΑ, με απόφαση του 
Υπουργού Ανάπτυξης. 

δ) Καταλογισμός στον προμηθευτή ποσού ίσου με το 
10% της αξίας των προϊόντων για τα οποία κηρύχθηκε έκ¬ 
πτωτος. 

ε) Είσπραξη εντόκως της τυχόν προκαταβολής που χο¬ 
ρηγήθηκε στον έκπτωτο από τη σύμβαση προμηθευτή, εί¬ 
τε από ποσό που δικαιούται να λάβει, είτε με κατάθεση 
τουποσού από τον ίδιο. Ο υπολογισμός των τόκων γίνεται 
από την ημερομηνία λήψης της προκαταβολής από τον 
προμηθευτή μέχρι την ημερομηνία έκδοσης της απόφα¬ 
σης κήρυξής του ως εκπτώτου, με το ισχύον κάθε φορά 
ανώτατο όριο επιτοκίου για τόκο από δικαιοπραξία, από 
την ημερομηνία δε αυτή και μέχρι της επιστροφής της, με 
το ισχύον κάθε φορά επιτόκιο για τόκο υπερημερίας. 

6. Σε περίπτωση που η προμήθεια προϊόντος σε βάρος 
έκπτωτου προμηθευτή γίνεται με τροποποίηση όρων ή τε¬ 
χνικών προδιαγραφών της κατακύρωσης ή της ανάθεσης 
ή της σύμβασης, από τις οποίες κηρύχθηκε έκπτωτος, κα¬ 
τά περίπτωση, κατά τον υπολογισμό του διαφέροντος σε 
βάρος του, λαμβάνεται υπόψη η διαφορά που τυχόν προ¬ 
κύπτει από την τροποποίηση των σχετικών όρων ή τεχνι¬ 
κών προδιαγραφών, η οποία συμψηφίζεται με το προς κα¬ 
ταλογισμό ποσό. 

Άρθρο 37 

Δείγματα, δειγματοληψία - Εργαστηριακοί έλεγχοι 

1. Τα δείγματα που χρησιμοποιούνται κατά τη διενέρ¬ 

γεια των προμηθειών του ΙΙΒΕΑΑ υπάγονται στις παρακά¬ 
τω κατηγορίες: , 2 

α) Δείγματα ΙΙΒΕΑΑ: Στην κατηγορία αυτή υπαγονταιτα 
δείγματα που ορίζονται από το ΙΙΒΕΑΑ βάση των οποίων 

πραγματοποιείται η προμήθεια. 

β) Δείγματα προμηθευτών: Στην περίπτωση αυτή υπά¬ 
γονται τα δείγματα που καταθέτουν οι προμηθευτές όταν 
απαιτείται, κατά τη διενέργεια του διαγωνισμού. 

γ) Δείγματα από τα προς παραλαβή συμβατικά προϊό¬ 
ντα : Στην κατηγορία αυτή υπάγονται τα δείγματα που 
λαμβάνονται από τις αρμόδιες Επιτροπές προς δειγμάτι- 
ση των προϊόντων που παραδίδουν οι προμηθευτές σε 
εκτέλεση όρων της σύμβασης. 

2. Κάθε δείγμα, ανάλογα με τη φύση του προς προμή¬ 
θεια προϊόντος, πρέπει να είναι σε ποσότητα ή μέγεθος 
απόλυτα επαρκές για τη σχετική μηχανική, χημική ή μα¬ 
κροσκοπική εξέταση ή πρακτική δοκιμασία. Η ποσότητα ή 
το μέγεθος των δειγμάτων μπορεί να ορίζονται: 

α) Από το ΙΙΒΕΑΑ, προκειμένου για δείγματά του. 
β) Μετη διακήρυξη ή πρόσκληση, προκειμένου για δείγ¬ 
ματα προμηθευτών. 

γ) Από τη σύμβαση, προκειμένου για δείγματα των προς 
παραλαβή συμβατικών προϊόντων. 

Εφόσον στη σχετική σύμβαση δεν αναφέρεται η ποσό¬ 
τητα και το μέγεθος των δειγμάτων, ισχύουν οι διατάξεις 
για τις δειγματοληψίες του Γενικού Χημείου του Κράτους. 

3. Τα δείγματα όλων των κατηγοριών κατατίθενται στην 
αρμόδια υπηρεσία του ΙΙΒΕΑΑ, εις διπλούν (δείγμα και 
αντίδειγμα), με εξαίρεση: 

α) Τα δείγματα του ΙΙΒΕΑΑ. 

β) Τα δείγματα τα οποία, λόγω της φύσης η της αξίας 
τους, δεν μπορούν να σταλούν ή να υποβληθούν εις δι- 

πλούν. . 

γ) Τα δείγματα που λαμβάνουν οι Επιτροπές παραλα¬ 
βής κατά τη διαδικασία ελέγχου των προς παραλαβή συμ¬ 
βατικών προϊόντων, τα οποία λαμβάνονται εις διπλουν, 
πλην όμως, το ένα από αυτά αποστέλλεται απευθείας από 
την Επιτροπή για εργαστηριακή ή μηχανική εξέταση ή 
χρησιμοποιείται για πρακτική δοκιμασία. 

4 Εφόσον από τη διακήρυξη ή την πρόσκληση δεν προ- 
βλέπεται κατάθεση δειγμάτων, τυχόν προσκομιζόμενα 
από τους προμηθευτές, δεν γίνονται δεκτά. 

5. Δείγματα που δεν είναι κατά τρόπο εμφανή σύμφωνα 
με τα προβλεπόμενα από τη διακήρυξή ή την πρόσκληση, 
δεν γίνονται δεκτά. 

6. Εφόσον τα δείγματα ανήκουν σε ευπαθή ή επικίνδυ¬ 
να προϊόντα, ο προμηθευτής υποχρεούται να αναφέρει 
τούτο εγγράφως επί του δείγματος, στην Ελληνική γλωσ¬ 
σά, καθορίζοντας συγχρόνως τον τρόπο φύλαξης και συ¬ 
ντήρησής τους. Για δείγματα του ΙΙΒΕΑΑ, καθώς και δείγ¬ 
ματα από τα προς παραλαβή συμβατικά προϊόντα που 
ανήκουν στην κατηγορία αυτή, την παραπάνω υποχρέω¬ 
ση έχει το ΙΙΒΕΑΑ και ο Πρόεδρος της Επιτροπής ανπ- 

στοιχα. Λ , 

7. Εφόσον η προμήθεια του προϊόντος γίνεται με βάση 
δείγματατου ΙΙΒΕΑΑ, οι ενδιαφερόμενοι μπορούν να λαμ¬ 
βάνουν γνώση του δείγματος αυτού κατά το διάστημα της 
προθεσμίας που ορίζεται από τη διακήρυξη ή την προ- 
σκληση, είτε με μακροσκοπική εξέταση αυτού από τους 
ενδιαφερόμενους, είτε με λήψη αντιγράφου ή απεικόνι¬ 
σης αυτού, με δική τους μέριμνα και ευθύνη. 


8. Κατά την αξιολόγηση των προσφορών από την αρμό¬ 
δια Επιτροπή, τίθενται υπόψη της και τα σχετικά δείγμα¬ 
τα. Εφόσον για τη διενέργεια του ελέγχου είναι απαραί¬ 
τητη η αποσφράγιση του δείγματος, αυτή γίνεται ενώπιον 
υπαλλήλου της αρμόδιας υπηρεσίας που είναι υπεύθυνη 
για την τήρηση των δειγμάτων, μετά δε τόν έλεγχο γίνεται 
επανασφράγισητου δείγματος. Επίσης, ενώπιον του πα¬ 
ραπάνω υπαλλήλου γίνεται, όταν απαιτείται, λήψη μέ¬ 
ρους του δείγματος. 

9. Η επισημοποίηση των δειγμάτων και αντιδειγμάτων 
γίνεται από την αρμόδια υπηρεσία που είναι υπεύθυνη για 
την τήρηση των δειγμάτων, ύστερα από την υπογραφή 
της σχετικής σύμβασης. Τα επισημοποιηθέντα δείγματα 
παραλαμβάνονται από την αρμόδια Επιτροπή για να χρη¬ 
σιμοποιηθούν κατά το στάδιο των ελέγχων και επιστρέ- 
φονται μετά το πέρας της παραλαβής των προϊόντων, 
εφόσον, λόγω της φύσης τους, δεν καταστρέφονται κατά 
τη διαδικασία των ελέγχων. 

10. Στο συμβασιούχο προμηθευτή παραδίδεται, υστέ¬ 
ρα από αίτημά του, μέρος από το επίσημο δείγμα του II- 
ΒΕΑΑ, ανάλογα με τη φύση του προϊόντος, για να του χρη¬ 
σιμεύσει κατά την παραγωγή του, υποχρεούται δε να το 
επιστρέφει το αργότερο μετηνπαράδοσητου προϊόντος. 

11 . η επιστροφή των δειγμάτων γίνεται ως εξής: 
α) Του ΙΙΒΕΑΑ, μέσα σε τριάντα (30) ημέρες από την επι¬ 
στροφή τους από την αρμόδια Επιτροπή και αφού έχει συ- 
ντελεστεί η οριστική παραλαβή του συμβατικού προϊό 
ντος, με μέριμνα και ευθύνη του ΙΙΒΕΑΑ. 

β) Των προμηθευτών στους οποίους δεν κατακυρώθη¬ 
κε ή δεν ανατέθηκε η προμήθεια, μέσα σε δεκαπέντε (15) 
ημέρες από την ημερομηνία της ανακοίνωσης κατακύρω- 
σης ή ανάθεσης, με μέριμνα και ευθύνη τούτων. 

γ) Των συμβασιούχων προμηθευτών που κατατέθησαν 
με την προσφορά τους και δεν καταστράφηκαν μερικώς ή 
ολικώς κατά τη διαδικασία των ελέγχων, μέσα σε τριάντα 
(30) ημέρες από την επιστροφή τους από την αρμόδια 
Επιτροπή και εφόσον δεν έχει συντελεστεί η οριστική πα¬ 
ραλαβή, με μέριμνα και ευθύνη τούτων. 

δ) Τα δείγματα που δεν χρησιμοποιήθηκαν για κατ’ έφε¬ 
ση εξέταση, επιστρέφονται μέσα σε τριάντα (30) ημέρες 
από την επιστροφή τους από την οριστική παραλαβή των 
συμβατικών προϊόντων, με μέριμνα και ευθύνη του προ¬ 
μηθευτή. 

12. Τα δείγματα που δεν παραλαμβάνονται, εκποιούνται 
από την αρμόδια υπηρεσία, εφόσον έχουν εμπορική αξία, 
υπέρ του ΙΙΒΕΑΑ, άλλως καταστρέφονται από οριζόμενη 
προς τούτο Επιτροπή. 

13. Η αξία των δειγμάτων και ανπδειγμάτων που λαμ- 
βάνονται από τις αρμόδιες Επιτροπές, βαρύνει τους προ¬ 
μηθευτές και δεν καταβάλλεται. 

14. Εφόσον από τη σύμβαση προβλέπονται και εργα¬ 
στηριακοί έλεγχοι, αυτοί διενεργούνται στα εργαστήρια 
του ΙΙΒΕΑΑ ή από το Γενικό Χημείο του Κράτους ή από 
οποιοδήποτε άλλο εργαστήριο που ανήκει στο Δημόσιο ή 
και ιδιωτικό τομέα και το οποίο καθορίζει το ΙΙΒΕΑΑ, ανά¬ 
λογα με τη φύση του προς προμήθεια προϊόντος και τη 
μορφή του ελέγχου. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως κατ’ έφεση εξέταση των οικείων αντι- 
δειγμάτων. Η κατ’ έφεση εξέταση γίνεται, ύστερα από έγ¬ 
γραφο του ΙΙΒΕΑΑ, από το Γενικό Χημείο του Κράτους ή, 
σε περίπτωση που λόγω φύσεως του προϊόντος ή της 
μορφής του ελέγχου το Γενικό Χημείο του Κράτους δεν 

μπορεί να ανταποκριθεί στον έλεγχο, από άλλο εργαστή¬ 
ριο, φορέα του Δημόσιου τομέα ή και ιδιωτικό, εκτός από 
το εργαστήριο που διενήργησε την αρχική εξέταση. Στην 
περίπτωση που δεν υπάρχει άλλο καταλληλότερο εργα¬ 
στήριο από αυτό που διενήργησε τον αρχικό έλεγχο, η 
κατ’ έφεση εξέταση γίνεται σε αυτό, αλλά με εξεταστή 
της αρμοδίας Επιτροπής του ΙΙΒΕΑΑ. Ο προμηθευτής 
υποχρεούται να καταθέσει το προβλεπόμενο για την πε¬ 
ρίπτωση παράβολο. Το αίτημα του προμηθευτή για την 
κατ’ έφεση εξέταση πρέπει να υποβάλλεται μέσα σε ανα¬ 
τρεπτική προθεσμία είκοσι (20) ημερών από τη γνωστο¬ 
ποίηση σε αυτόν των αποτελεσμάτων της αρχικής εξέτα¬ 
σης. Κατ’ έφεση εξέταση μπορεί να γίνει και αυτεπάγγελ- 
τα, με απόφαση του Προέδρου του Δ.Σ. του ΙΙΒΕΑΑ, 
ύστερα από γνωμοδότηση της αρμόδιας υπηρεσίας, μέ¬ 
σα σε είκοσι (20) ημέρες από τη λήψη τού πρωτοκόλλου 
της αρμόδιας Επιτροπής. Κατά την κατ’ έφεση εξέταση 
παρίσταται εκπρόσωπος του ΙΙΒΕΑΑ, υποχρεωτικά δε κα¬ 
λείται να παραστεί, εφόσον το επιθυμεί, και ο προμηθευ¬ 
τής. Εάν, κατά τη διενέργεια της κατ’ έφεση εξέτασης, 
υπάρχει διαφωνία από τον εκπρόσωπο του ΙΙΒΕΑΑ με τον 
προμηθευτή σε τεχνικό θέμα (όπως εφαρμοζόμενη μέθο¬ 
δος εξέτασης, χρήση οργάνων κ.α.), αυτή διατυπώνεται 
με σαφήνεια σε σχετικό πρωτόκολλο, η δε υπόθεση πα- 
ραπέμπεται στο Ανώτατο Συμβούλιο του Χημείου του 
Κράτους για γνωμάτευση. Το αποτέλεσμα της κατ’ έφεση, 
εξέτασης είναι υποχρεωτικό και τελεσίδικο και για τα δύο 
μέρη. 

Άρθρο 38 

Πληρωμές - Δικαιολογητικά 

1. Η πληρωμή της αξίας των προϊόντων στον προμη¬ 
θευτή γίνεται από το ΙΙΒΕΑΑ, μετά την συγκέντρωση των 
αναγκαίων δικαιολογηπκών, στα οποία περιλαμβάνονται 
ιδίως: 

α) Το Πρωτόκολλο ορισπκής ποιοτικής και ποσοτικής 
παραλαβής ή, σε περίπτωση αυτοδίκαιης παραλαβής, θε¬ 
ωρημένο αποδεικτικό προσκόμισης του προϊόντος στο II- 
ΒΕΑΑ. 

β) Το δελτίο εισαγωγής ή άλλο αποδεικπκό στοιχείο πα¬ 
ράδοσης του προϊόντος στο ΙΙΒΕΑΑ. 

γ) Το τιμολόγιο του προμηθευτή με την ένδειξη «εξο¬ 
φλήθηκε» ή εξοφλητική απόδειξη αν το τιμολόγιο έχει την 
ένδειξη «επί πιστώσει».. 
δ) Αποδεικπκό φορολογικής ενημερότητας, 
ε) Κάθε άλλο δικαιολογητικά το οποίο ορίζεται στη δια¬ 
κήρυξη. 

2. Η πληρωμή της αξίας των προϊόντων στον προμη¬ 
θευτή γίνεται με τον ένα από τους εξής τρόπους: 

α) Με την εξόφληση του 100% της συμβατικής αξίας με 
την ορισπκή παραλαβή του προϊόντος. 

β) Μετη χορήγηση προκαταβολής μέχρι ποσοστού 50% 
της συμβατικής αξίας χωρίς Φ.Π.Α., έναντι ισόποσης εγ¬ 
γύησης και το υπόλοιπο, είτε με την οριστική παραλαβή 
του προϊόντος, είτε τμηματικά. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που καθορίζεται απαραιτήτως 
στη διακήρυξη. 

3. Οι ανωτέρω τρόποι πληρωμής ισχύουν και στις τμη¬ 
ματικές παραδόσεις, εφόσον προβλέπονται από τη σύμ- 

I βάση. 


■> Άρθρο 39 

Συγκρότηση επιτροπών 

1. Η διεξαγωγή των διαγωνισμών προμηθειών του ΙΙΒΕ- 
ΑΑ και η παραλαβή των προϊόντων, γίνεται από Επιτροπές 
που συγκροτούνται με απόφαση του Δ.Σ. ή του εξουσιο¬ 
δοτημένου από αυτό οργάνου και στις οποίες περιλαμβά¬ 
νονται οι εξής: 

α) Επιτροπή Διενέργειας Διαγωνισμών, 
β) Επιτροπή Παραλαβής, 
γ) Επιτροπή Έρευνας της Αγοράς και 
δ) Επιτροπή Εκποίησης Προϊόντων. 

2. Η Επιτροπή Διενέργειας Διαγωνισμών, η οποία είναι 
αρμόδια για τη διενέργεια των διαγωνισμών, αποτελεί- 
ται από πέντε (5) τουλάχιστον μέλη, με εξαίρεση την 
Επιτροπή για τους Πρόχειρους Διαγωνισμούς, που εί¬ 
ναι τριμελής. Η Επιτροπή είναι αρμόδια για την παρα¬ 
λαβή και αποσφράγιση των προσφορών, την απόρριψη 
των προσφορών που δεν εκπληρώνουν τους τυπικούς 
όρους της διακήρυξης, τη σύνταξη πρακτικού παραλα¬ 
βής προσφορών και υποβολής του στην αρμόδια υπη¬ 
ρεσία του ΙΙΒΕΑΑ, την εξέταση ενστάσεων που τυχόν 
υποβάλλονται, την προώθησή τους μαζί με σχετική γνω¬ 
μοδότηση, την αξιολόγηση των αποτελεσμάτων του 
διαγωνισμού και τη διατύπωση εισήγησης προς το Δ.Σ. 
του ΙΙΒΕΑΑ. 

3. Η Επιτροπή Παραλαβής αποτελείται από τρία (3) 

τουλάχιστον μέλη, μεταξύ των οποίων το ένα τουλάχι¬ 
στον πρέπει να έχει ειδικές γνώσεις στο αντικείμενο του 
υπό προμήθεια προϊόντος. Η Επιτροπή είναι αρμόδια 
για τη διενέργεια των ελέγχων, κατά τα οριζόμενα στη 
διακήρυξη, στην παραλαβή του προϊόντος μετά των λοι¬ 
πών δικαιολογητικών (απόφαση κατακύρωσης του δια¬ 
γωνισμού, τιμολόγιο ή δελτίο αποστολής προμηθευτή 
κ,.λ.π.) και στη σύνταξη του σχετικού πρακτικού παρα¬ 
λαβής. · . , . , , 

4. Η Επιτροπή Έρευνας της Αγοράς αποτελείται από 
τρία (3) τουλάχιστον μέλη και έχει θητεία τουλάχιστον 
ενός έτους. Η Επιτροπή, η οποία αποτελείται κυρίως από 
ερευνητές ή υπαλλήλους του ΙΙΒΕΑΑ, είναι αρμόδια για τη 
συλλογή στοιχείων και πληροφοριών για τις τιμές προϊό¬ 
ντων στην ελεύθερη αγορά που ενδιαφέρουν άμεσα το II- 
ΒΕΑΑ για τις προμήθειές του. 

4. Η Επιτροπή Εκποίησης Προϊόντων αποτελείται από 
τρία (3) τουλάχιστον μέλη και έχει θητεία τουλάχιστον 
ενός έτους. Η Επιτροπή συνέρχεται κάθε φορά που υπάρ¬ 
χει ανάγκη και είναι αρμόδια για τον χαρακτηρισμό των 
προϊόντων που είναι για εκποίηση, συντάσσοντας σχετικό 
πρακτικό χαρακτηρισμού, το οποίο υποβάλλεται για 
έγκριση στο Δ.Σ. του ΙΙΒΕΑΑ. 

6. Εκτός των Επιτροπών της προηγούμενης παραγρά¬ 
φου, με απόφαση του Δ.Σ. του ΙΙΒΕΑΑ συγκροτείται και 
κάθε άλλη Επιτροπή που κρίνεται απαραίτητη, σύμφωνα 
με τον παρόντα κανονισμό. Με την απόφαση συγκροτή- 
σεως ορίζονται οι αρμοδιότητες των Επιτροπών αυτών, 
τα μέλη τους, οι κανόνες λειτουργίας τους, ο χρόνος και 
η διαδικασία παραλαβής ή πώλησης των προϊόντων, ο 
τρόπος διοικηπκής επίλυσης των διαφορών που ανακύ¬ 
πτουν και κάθε άλλη αναγκαία λεπτομέρεια. 

7. Τα μέλη των Επιτροπών του παρόντος άρθρου, είναι 
μέλη του ΙΙΒΕΑΑ (ερευνητές ή υπάλληλοι), μέλη του Δ.Σ., 
Ακαδημαϊκοί, ερευνητές ή υπάλληλοι της Ακαδημίας Αθη¬ 
νών, μέλη Δ.Ε.Π. των Α.Ε.Ι. ή επιστήμονες ή υπάλληλοι 
φορέων του Δημοσίου ή ιδιωτικού τομέα. 

Άρθρο 40 
Ανωτέρα βία 

1. Σε περίπτωση ανωτέρας βίας, η απόδειξη αυτής βα¬ 
ρύνει τον προμηθευτή. 

2. Ο προμηθευτής που επικαλείται ανωτέρα βία υπο- 
χρεούται, μέσα σε είκοσι (20) ημέρες από τότε που συνέ- 
βησαν τα περιστατικά που συνιστούν την ανωτέρα βία, να 
αναφέρει εγγράφως τούτο στο ΙΙΒΕΑΑ, προσκομίζοντας 
τα απαραίτητα αποδεικτικά στοιχεία, άλλως, στερείται 
του δικαιώματος να επικαλεσθεί την ύπαρξη ανωτέρας 
βίας. 

ΚΕΦΑΛΑΙΟ Δ’ 

ΕΙΔΙΚΕΣ ΔΙΑΤΑΞΕΙΣ 
Άρθρο 41 

Επίλυση διαφορών 

Στις περιπτώσεις που ανακύπτουν διαφορές μεταξύ 
προμηθευτή και ΙΙΒΕΑΑ, ως προς τους όρους της διακή¬ 
ρυξης ή ως προς τους όρους της σύμβασης, οι διαφορές 
υπάγονται στην αρμοδιότητα των δικαστηρίων της έδρας 
του ΙΙΒΕΑΑ. 

Άρθρο 42 
Υποδείγματα 

Παρατίθεται κατωτέρω, παράρτημα με υποδείγματα 
ανακοινώσεων και προκηρύξεων διαγωνισμών και διαδι¬ 
κασιών με διαπραγμάτευση για συμβάσεις προμηθειών 
του ΙΙΒΕΑΑ, που προσαρτάται και αποτελεί αναπόσπαστο 
μέρος του παρόντος κανονισμού. 

ΠΑΡΑΡΤΗΜΑ 

ΥΠΟΔΕΙΓΜΑΤΑ ΑΝΑΚΟΙΝΩΣΕΩΝ ΚΑΙ ΠΡΟΚΗΡΥΞΕΩΝ 
ΔΙΑΓΩΝΙΣΜΩΝ ΜΕ ΔΙΑΠΡΑΓΜΑΤΕΥΣΗ ΠΑ ΣΥΜΒΑΣΕΙΣ 
ΠΡΟΜΗΘΕΙΩΝ ΤΟΥ ΙΙΒΕΑΑ 

Α. Προκαταρκπκή ενημέρωση 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεμοιοτυπικού του 
ΙΙΒΕΑΑ, και, εάν διαφέρουν, της Υπηρεσίας από την οποία 
μπορούν να ληφθούν πρόσθετα πληροφοριακά στοιχεία. 

2. Φύση και έκταση των συμβάσεων που πρόκειται να 
συναφθούν. Ταξινόμηση ΟΡΑ. 

3. Προσωρινή ημερομηνία έναρξης των διαδικασιών σύ¬ 
ναψής της ή των συμβάσεων (εάν είναι γνωστή). 

4. Λοιπά πληροφοριακά στοιχεία. 

5. Ημερομηνία αποστολής της προκήρυξης. 

6. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Β. Ανοικτός διαγωνισμός 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοαντιγραφικού μηχανήματος του 
ΙΙΒΕΑΑ. 

2. α) Διαδικασία που επελέγη για τη σύναψη των συμ¬ 
βάσεων. 

β) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τόπος παράδοσης 

β) Φύση και ποσότητα των ζητουμένων προϊόντων. Τα¬ 
ξινόμηση ΟΡΑ. 

γ) Πληροφορίες για τη δυνατότητα των προμηθευτών 


να υποβάλλουν προσφορές για μέρος των απαιτουμένων 
προμηθειών. 

4. Ταχθείσα, ενδεχομένως, προθεσμία παράδοσης. 

5. α) Επωνυμία και διεύθυνση της υπηρεσίας από την 
οποία είναι δυνατόν να ζητηθούν οι συγγραφές υποχρεώ¬ 
σεων και τα λοιπά τεύχη της σύμβασής. 

β) Προθεσμία υποβολής της αίτησης αυτής, 
γ) Ενδεχομένως, ύψος και τρόπος πληρωμής του πο¬ 
σού που πρέπει να καταβληθεί για την απόκτηση αυτών 
των εγγράφων. 

6. α) Προθεσμία υποβολής των προσφορών, 
β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν οι προσφορές. 

7. α) Πρόσωπα τα οποία επιτρέπεται να παρευρεθούν 
στην αποσφράγιση των προσφορών. 

β) Ημερομηνία, ώρα και τόπος αποσφράγισης των προ¬ 
σφορών. 

8. Ενδεχομένως, απαιτούμενες εγγυήσεις και λοιπές 
εξασφαλίσεις. 

9. Βασικοί όροι για τη χρηματοδότηση και πληρωμή ή 
και παραπομπή στις σχετικές, κανονιστικές διατάξεις. 

10. Ενδεχομένως, νομική μορφή την οποία θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

11. Αναγκαίες πληροφορίες και διατυπώσεις προκειμέ- 
νου να διαπιστωθεί αν συντρέχει το ΜΙΝΙΜΙΙΜ των οικο¬ 
νομικών και τεχνικών προϋποθέσεων που πρέπει να πλη¬ 
ροί ο προμηθευτής. 

12. Χρονικό διάστημα κατά το οποίο ο προσφέρων υπο- 
χρεούται να διατηρεί την προσφορά του ανοικτή. 

13. Κριτήρια για την κατακύρωση της σύμβασης. Τυχόν 
άλλα κριτήρια εκτός από τη χαμηλότερη τιμή, μναφέρο- 
νται εφόσον δεν περιλαμβάνονται στη συγγραφή υπο¬ 
χρεώσεων. 

14. Ενδεχομένως, απαγόρευση των εναλλακτικών προ¬ 
σφορών. 

15. Λοιπές πληροφορίες. 

16. Ημερομηνία δημοσίευσης της προκήρυξης της δια¬ 
δικασίας προκαταρκτικής ενημέρωσης ή επισήμανση της 
τυχόν παράλειψης της δημοσίευσής της στην Επίσημη 
Εφημερίδα των Ευρωπαϊκών Κοινοτήτων. 

Γ. Κλειστός διαγωνισμός 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοαντιγραφικού μηχανήματος του 
ΙΙΒΕΑΑ. 

2. α) Διαδικασία που επελέγη για την σύναψη της σύμ¬ 
βασης. 

β) Ενδεχομένως, λόγοι προσφυγής στην συνοττπκή δια¬ 
δικασία. 

γ) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τ όπος παράδοσης. 

β) Φύση και ποσότητα των ζητουμένων προϊόντων. Τα¬ 
ξινόμηση ΟΡΑ. 

γ) Πληροφορίες για τη δυνατότητα των προμηθευτών 
να υποβάλλουν προσφορές για τμήματα των απαιτουμέ- 
νων προμηθειών. 

4. Ταχθείσα προθεσμία παράδοσης. 

5. Ενδεχομένως, νομική μορφή την οποία θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

6. α) Προθεσμία υποβολής των αιτήσεων υποβολής των 
αιτήσεων συμμετοχής. 

β) Διεύθυνση στην οποία πρέπει να σταλούν, 
γ) Γλώσσα ή γλώσσες σπς οποίες πρέπει να συντα- 

(θούν. , „ . , 

7. Προθεσμία υποβολής των προσκλήσεων υποβολής 

τροσφορών. 

8. Ενδεχομένως, τυχόν απαιτούμενες εγγυήσεις. 

9. Πληροφορίες σχετικά με την ιδιαίτερη κατάσταση 
Γου προμηθευτή καθώς και αναγκαίες πληροφορίες και 
διατυπώσεις για να κριθεί αν πληροί το ΜΙΝΙΜΙΙΜ των 
ιπαιτουμένων οικονομικών και τεχνικών προϋποθέσεων. 

10. Κριτήρια για την κατακύρωση της σύμβασης εφό¬ 
σον δεν αναφέρονται στην πρόσκληση για υποβολή προ¬ 
σφορών. 

11. Αριθμός ή όρια του αριθμού των υποψηφίων που 
πρόκειται να προσκληθούν να υποβάλουν προσφορά. 

12. Ενδεχομένως, απαγόρευση των εναλλακπκών προ¬ 
σφορών. 

13. Λοιπές πληροφορίες. 

14. Ημερομηνία δημοσίευσης της προκήρυξης της δια¬ 
δικασίας προκαταρκτικής ενημέρωσης ή επισήμανση της 
τυχόν παράλειψης δημοσίευσής της στην Επίσημη Εφη¬ 
μερίδα των Ευρωπαϊκών Κοινοτήτων. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Δ. Διαδικασία με διαπραγμάτευση 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοανπγραφικού μηχανήματος του 
ΙΙΒΕΑΑ. 

2. α) Διαδικασία που επελέγη για τη σύναψη της συμβα- 

^ Ενδεχομένως, λόγοι προσφυγής στην συνοππκή δια¬ 
δικασία. 

γ) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τ όπος παράδοσης. 

β) Φύση και ποσότητα των ζητουμένων προϊόντων. Τα¬ 
ξινόμηση ΌΡΑ. 

γ) Πληροφορίες για τη δυνατότητα των προμηθευτών 
να υποβάλλουν προσφορές για τμήματα των απαιτουμέ- 
νων προμηθειών. 

4. Ταχθείσα προθεσμία παράδοσης. 

5. Ενδεχομένως, νομική μορφή την οποία θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

6. α) Προθεσμία υποβολής της αιτήσεως συμμετοχής. 


β) Διεύθυνση στην οποία πρέπει να σταλούν, 
γ) Γλώσσα ή γλώσσες στις οποίες πρέπει να συντα¬ 
χθούν. 

7. Ενδεχομένως, τυχόν απαιτούμενες εγγυήσεις. 

8. Πληροφορίες σχετικά με την ιδιαίτερη κατάσταση 
του προμηθευτή καθώς και αναγκαίες πληροφορίες και 
διατυπώσεις για να κριθεί αν συγκεντρώνει τις απαιτού- 
μενες οικονομικές και τεχνικές προϋποθέσεις. 

9. Αριθμός ή όρια του αριθμού των υποψηφίων που 
πρόκειται να προσκληθούν να υποβάλουν προσφορά. 

10. Ενδεχομένως, απαγόρευση των εναλλακτικών προ¬ 
σφορών. 

11. Ενδεχομένως ονόματα και διευθύνσεις των προμη¬ 
θευτών που έχουν ήδη επιλεγεί από το ΙΙΒΕΑΑ. 

12. Ημερομηνία προηγουμένων δημοσιεύσεων στην 
Επίσημη Εφημερίδα των Ευρωπαϊκών Κοινοτήτων. 

Ε. Συναφθείσες συμβάσεις 

(Άρθρο 8 παρ. 3 και 6 του Π.Δ. 370/95 ΦΕΚ199/Α7/95) 

1. Όνομα και διεύθυνση του ΙΙΒΕΑΑ 

2. Επιλεγείσα διαδικασία σύναψης των συμβάσεων. 
Στην περίπτωση της διαδικασίας με διαπραγμάτευση χω¬ 
ρίς να προηγηθεί δημοσίευση προκήρυξης διαγωνισμού, 
αιτιολόγηση της επιλογής αυτής. 

3. Ημερομηνία σύναψης της σύμβασης. 

Άρθρο 43 
Έναρξη Ισχύος 

1.0 παρών κανονισμός τίθεται σε ισχύ από τη δημοσί¬ 
ευσή του στην Εφημερίδα της Κυβερνήσεως. 

2. Μέχρις ότου οργανωθούν και λειτουργήσουν οι επί 
μέρους υπηρεσίες του ΙΙΒΕΑΑ, όπου στον παρόντα κανο¬ 
νισμό αναφέρεται αρμόδια υπηρεσία ή ζητείται γνώμη, 
γνωμοδότηση ή εισήγηση αυτής, αποφασίζει το Δ.Σ. του 
ΙΙΒΕΑΑ, χωρίς γνώμη ή γνωμοδότηση ή εισήγηση αυτής. 

3. θέματα που δεν ρυθμίζονται με τον παρόντα κανονι¬ 
σμό, διέπονται, εφόσον πρόκειται για ιστρστεχνολογικά 
προϊόντα, από την Υπουργική Απόφαση ΔΥ&/014- 
2480/1994 (Β’ 679), όπως ισχύει κάθε φορά». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1999 

ΟΙ ΥΠΟΥΡΓΟΙ 

